पंचायत चुनावः अब बोगस वोट डालना पड़ेगा भारी, घूंघट हो या बुर्का, पहचान लेगी यह मशीन - Daily City News\nHome BIHAR पंचायत चुनावः अब बोगस वोट डालना पड़ेगा भारी, घूंघट हो या बुर्का,...\nपंचायत चुनावः अब बोगस वोट डालना पड़ेगा भारी, घूंघट हो या बुर्का, पहचान लेगी यह मशीन\nबिहार में 24 सितंबर से शुरू हो रहे त्रिस्तरीय पंचायत चुनाव में निर्वाचन आयोग पहली बार बायोमीट्रिक मशीन के इस्तेमाल की तैयारी कर रहा है। हालांकि अभी तक यह योजना प्रयोग के स्तर पर ही है। पर आयोग प्रयास कर रहा है कि सभी 1.12 लाख मतदान केंद्रों पर बायोमीट्रिक लगाए जाएंगे। अगर ऐसा संभव नहीं होगा तो प्रयोग के तौर पर कुछ मतदान केंद्रों को माडल केंद्र बना बायोमीट्रिक मशीन उपयोग में लाई जाएंगी।\nराज्य निर्वाचन आयोग से मिली जानकारी के अनुसार बायोमीट्रिक के उपयोग का प्रस्ताव चुनाव में बोगस और फर्जी मतदान रोकने के इरादे से तैयार किया गया है। आयोग का मानना है कि ग्रामीण इलाकों में होने वाले मतदान में पर्दे में रहने वाली महिलाओं की पहचान बेहद कठिन होती है। ऐसे में फर्जी मतदान की आशंका बढ़ जाती है। इसके अलावा कई बार कुछ दबंग प्रत्याशी अपने मतदाताओं को उकसा कर उनसे एक बार की जगह कई बार मतदान करा देते हैं। उनके भय की वजह से ऐसे मामलों पर रोक लगाने में दिक्कत होती है।\nऐसे ही मामलों को रोकने के लिए पहली बार मतदान केंद्रों पर बायोमीट्रिक उपयोग में लाने की योजना पर काम चल रहा है। आयोग के आधिकारिक सूत्रों ने बताया कि बायोमीट्रिक लगाए जाने के बाद जिस प्रकार आधार पंजीयन के दौरान उंगलियों, आंखों की पुतली की रीडिग़ की जाती है ठीक उसी प्रकार मतदान करने वाले मतदाता की उंगलियों के साथ आंखों की रीडिंग की व्यवस्था रहेगी। एक बार उंगली का निशान लेने या आंखों की पुतली की रीडिंग के बाद ऐसे मतदाता कहीं दूसरी जगह वोट नहीं दे सकेंगे।\nबायोमीट्रिक मशीन आपूर्ति के लिए ब्राडकास्ट इंजीनियरिंग कंसलटेंट इंडिया लि. के चेयरमैन सह प्रबंध निदेशक जार्ज कुरुविल्ला ने बुधवार को राज्य निर्वाचन आयुक्त डा. दीपक प्रसाद से मिल उन्हें बायोमीट्रिक के उपयोग की विस्तार से जानकारी दी। अगले दो से चार दिन के अंदर कंपनी अपना एक प्रजेंटेशन में भी आयोग को देगी। इसके बाद निर्वाचन आयोग अंतिम फैसला लेगा। सूत्रों ने बताया किसी कारणवश सभी मतदान केंद्रों पर बायोमीट्रिक नहीं लग सके तो प्रयोग के तौर पर कुछ माडल केंद्रों पर इनका प्रयोग होगा।\nPrevious articleबिहार में पूर्णिया, रक्सौल, मुजफ्फरपुर में नए एयरपोर्ट बनने की उम्मीद, लेकिन ये दिक़्क़त है…\nNext articleबड़ी खुशखबरीः पटना से दुबई सहित इन देशों लिए शुरू होगी सीधी उड़ान सेवा! यहां है पूरी जानकारी…


हरियाणा से लुप्त हो रहा है रोजगार, कब जागेगी मेरी सरकार : मैं हूँ फरीदाबाद - PEHCHAN FARIDABAD NEWS\nहरियाणा से लुप्त हो रहा है रोजगार, कब जागेगी मेरी सरकार : मैं हूँ फरीदाबाद\nनमस्कार! मैं हूँ फरीदाबाद। मुझे लोग प्रबल औद्योगिक नगरी के रूप में भी जानते हैं। पर आपने एक कहावत सुनी होगी कि दूर के ढोल हमेशा सुहावने लगते हैं। यही हाल है मेरा भी स्मार्ट सिटी का तमगा तो पा लिया पर उसकी देख रेख करना मुश्किल हो रखा है।\nअब किसे दोष दूँ ? जनता को ? अरे ये बिचारे तो खुद से परेशान हैं। इन्हे अपनी परेशानियां कैसे सुनाऊँ ? मेरी परेशानियों से भी बड़ी मुश्किलें हैं इनकी। कोई इन्हे सुनना ही नहीं चाहता। सरकार को इनकी फिक्र होती तो शायद इनकी परेशानियों का निवारण किया जाता। पर इन नेताओं की आँखों पर तो सत्ता की चमक चढ़ी हुई है जिसने इन सबको अन्धा कर दिया है।\nइन्हे तो इस बात का भी इल्म नहीं की इनके राज्य में युवा नौकरी की तलाश में हैं। रोजगार के लुप्त होने की परेशानियां उन सभी को खाए जा रही है। मजदूरों के घरों पर चूल्हा जलना मुश्किल हो रखा है। दुकानदारों का व्यवसाय ठप पड़ा है।\nकौन सुनेगा इन सबकी ? अरे मेरे सरकार जरा ये तो सोचते कि महामारी के इस दौर में जब महंगाई अपने चरम पर है तब तुम्हारे राज्य की आवाम क्या कमा कर खाएगी। दया नहीं आती इन सबकी उम्मीदों तोड़ते हुए। बड़े बेरहम हो तुम मेरे आका। अपनी मस्ती में तुम ये भूल गए कि इन्ही मासूम लोगों से झूठे वादे कर के तुम सत्ता पर स्थापित हुए हो।\nअरे हाँ मैं तो भूल ही गया कि फिलहाल तो तुम्हे खुद भी मदद की जरूरत है। मैं जानता हूँ कि तुम उधार के दलदल में फंसे हुए हो। खुदकी करतूतों का भी तो सुधार करना है तुम्हे। पर इस बार तो हरियाणा सरकार में एक युवा नेता ने भी अपने पैर पसार रखे हैं।\nचौटाला जी तो विलायत से पढ़कर आए हैं उनके पास भी इस समस्या का रामबाण नहीं है क्या ? बड़ी अजीब बात है युवाओं का नेता कहते हैं खुद को पर अभी तक युवाओं की मदद नहीं कर पाए। मैं जानता हूँ कि महामारी के इस दौर में सरकार को परेशानियों का सामना करना पड़ रहा है। पर इसका यह मतलब नहीं कि क्षेत्र से विकास ही गुम हो जाएं।\nयह जनता है इसी ने तुम्हे सत्ता पर काबिज किया है। इनकी मुश्किलों को समझो। यह सब रोजगार के लिए गुहार लगा रहे हैं इन सबको सुनना जरूरी है। इनकी परेशानियों का निवारण होगा तभी मैं फरीदाबाद खुदको पूरी शान के साथ स्मार्ट सिटी कह पाऊंगा।\nवार्ना इस समय पर यह नाम खलता है मुझे। मेरे अपनों के लिए मेरी सरकार को सोचना होगा। नहीं तो वह दिन भी दूर नहीं जब मेरी गलियों में से क्रंदन सुनाई देगा। हर कुनबे पर एक आदमी अपनी उम्मीदों से टूटकर बिखरा हुआ मिलेगा। इस त्राहिमाम से बचाओ मुझे और मेरे अपनों को।


27th may history today historical significant incidents jawaharlal nehru the first prime minister of independent india passed away sry | 27 मई का इतिहास: आज के दिन ही हुआ था देश के प्रथम प्रधानमंत्री जवाहरलाल नेहरू का निधन\n27th may history today historical significant incidents jawaharlal nehru the first prime minister of independent india passed away sry\n27 मई के दिन ही आजाद भारत के प्रथम प्रधानमंत्री जवाहरलाल नेहरू का निधन हुआ था. देश दुनिया के इतिहास में आज की तारीख में दर्ज अन्य घटनाओं का सिलसिलेवार ब्यौरा इस प्रकार है.\nUpdated Date Fri, May 27, 2022, 5:21 AM IST\n27 मई का इतिहास: इतिहास एक दिन में नहीं बनता, लेकिन किसी एक दिन की बड़ी घटना इतिहास में एक बड़ा मोड़ ले आती है. आज 27 मई का यह दिन कहने को तो साल के बाकी दिनों की तरह एक साधारण सा 24 घंटे का दिन ही है, लेकिन इस दिन के नाम पर इतिहास में कई बड़ी घटनाएं दर्ज हैं. भारत के इतिहास की बात करें तो देश के पहले प्रधानमंत्री जवाहरलाल नेहरू का निधन आज ही के दिन हुआ था.\nस्वतंत्रता संग्राम में अग्रणी भूमिका निभाने के बाद आजाद भारत के प्रथम प्रधानमंत्री के तौर पर जवाहरलाल नेहरू की उपलब्धियों से इतिहास भरा पड़ा है. जवाहरलाल नेहरू ने राजनीतिक जीवन के व्यस्ततम और संघर्षपूर्ण दिनों में लेखन के लिए समय निकाला और जेल के नीरस प्रवास को भी सृजनात्मक बना लिया.\nउनकी रचनाएं उन्हें एक संवेदनशील साहित्यकार और एक विद्वान इतिहासकार के रूप में पेश करती हैं. ‘पिता के पत्र' के रूप में संकलित बेटी इंदिरा गांधी को लिखे उनके पत्रों में कुदरत के प्रति लगाव और देश-दुनिया के सरोकारों के प्रति एक दृष्टि विकसित कर सकने की चिंता देखी जा सकती है. उनकी लिखी किताब ‘डिस्कवरी ऑफ इंडिया' ने सफलता के नये प्रतिमान स्थापित किए और इसके आधार पर बने ‘भारत एक खोज' धारावाहिक ने इसे घर घर तक पहुंचा दिया.\nउनकी आत्मकथा ‘एन आटोबायग्राफी' में उन्होंने अपने जीवन की कहानी का सुंदर शब्दों में वर्णन किया. इन पुस्तकों के अतिरिक्त 'जवाहरलाल नेहरू स्मारक निधि' ने उनके व्याख्यान, लेख और पत्रों को संग्रहित कर ‘जवाहरलाल नेहरू वांग्मय' का हिंदी और अंग्रेजी में प्रकाशन किया है. देश दुनिया के इतिहास में आज की तारीख में दर्ज अन्य घटनाओं का सिलसिलेवार ब्यौरा इस प्रकार है:-\n1951 : बम्बई (अब मुंबई) में तारापोरवाला मछली घर का उद्घाटन. आज यह मछलियों के एक बड़े संग्रह के तौर पर विख्यात है. यहां देश दुनिया की बहुत सी प्रजातियों की मछलियां और अन्य समुद्री जीव रखे गए हैं.\n2020 : देश में पिछले 24 घंटे में कोरोना वायरस के 6,000 से ज्यादा नये मामले सामने आने के साथ संक्रमित लोगों की संख्या 1.5 लाख से ज्यादा हो गयी . हालांकि संक्रमण से ठीक होने की दर भी बढ़कर 42 प्रतिशत से अधिक हो गयी, जबकि मरने वालों का आंकड़ा 4,337 तक पहुंच गया.\nPublished Date Fri, May 27, 2022, 5:21 AM IST


अयोध्या राम मंदिर चाक चौबंद : राम जन्म भूमि दर्शन मार्ग पर प्रशासन ने लगवाया स्कैनर मशीन - Media Swaraj | मीडिया स्वराज\nअयोध्या राम मंदिर चाक चौबंद : राम जन्म भूमि दर्शन मार्ग पर प्रशासन ने लगवाया स्केनर मशीन\nअयोध्या राम मंदिर चाक चौबंद : राम जन्म भूमि दर्शन मार्ग पर प्रशासन ने लगवाया स्कैनर मशीन\nएक ओर लॉकर्स की सुविधा उपलब्ध करायी गयी है तो दूसरी ओर स्कैनर मशीनें भी लगवायी गयी हैं.\nMS Delhi DeskFebruary 9, 2022\nअयोध्या: अयोध्या के श्रीराम जन्मभूमि मंदिर में सुरक्षा व्यवस्था पूरी तरह से चाक चौबंद कर दिये गये हैं. अयोध्या के हर गली, मोहल्ले और चौबारे सीसीटीवी कैमरों से लैश हैं. लेकिन अब यहां दर्शन पूजन के लिये आने वाले श्रद्धालुओं की सुरक्षा के साथ साथ उनकी सुविधाओं को भी ध्यान में रखते हुये प्रशासन ने एक ओर लॉकर्स की सुविधा उपलब्ध करायी है तो दूसरी ओर स्कैनर मशीनें भी लगवायी गयी हैं.\nस्कैन करने के बाद लॉकर में जमा होगा सामान\nमंदिर परिसर में आने वाले श्रद्धालुओं का सामान अब स्कैन करने के बाद ही लॉकर में जमा होगा. बता दें कि राम जन्मभूमि में इलेक्ट्रॉनिक सामान, पान, बीड़ी, सिगरेट तंबाकू, गुटखा, दवा, असलहा, मोबाइल फोन, हाथ की घड़ी जैसे सामान ले जाना प्रतिबंधित है.\nइससे पहले सामान जमा करने के नाम पर यहां प्राइवेट अमानती घरों द्वारा मनमानी शुल्क वसूला जा रहा था. यही नहीें, यहां आये दिन श्रद्धालुओं और प्राइवेट लॉकर संचालकों के बीच वाद विवाद होता रहता था.\nइससे पहले श्रद्धालुओं की सुविधाओं को ध्यान में रखते हुए राम मंदिर ट्रस्ट के आवाहन पर अमावा मंदिर पर 200 नि:शुल्क लॉकर्स संचालित किये गये थे. अब प्रशासन ने यहां बैग स्कैनर मशीनें भी लगवा दी हैं. इस बाबत राम जन्म भूमि की सुरक्षा बैठक में अधिकारियों ने निर्णय लिया था.\nअयोध्या राममंदिर शिलान्यास : मोदी बोले- रचा जा रहा स्‍वर्णिम इतिहास\nमालूम हो कि राम जन्म भूमि की सुरक्षा को ध्यान में रखते हुए लॉकर्स में सामान रखे जाने से पूर्व उन्हें स्कैन किया जायेगा.\nसुरक्षाकर्मी करेगा निगरानी\nस्कैनर मशीन पर भी सुरक्षा बल की तैनाती की गयी है. यहां किसी भी तरह का आपत्तिजनक सामान जमा नहीं किया जा रहा.\nबता दें कि राम जन्मभूमि समेत संपूर्ण अयोध्या की सुरक्षा व्यवस्था हाईटेक कर दी गयी है. अयोध्या के सभी चौराहे और गलियां सीसीटीवी से लैस हैं. यहां हर आने-जाने वाले पर प्रशासन सख्त नजर रखती है.


आईपीएल शुरू होने की तारीख 2021 बैकारेट सिफारिश __99bet99.com\nस्रोत: Nanfang Daily Online Edition time： 2021-10-22 05:13:49\nस्लॉट १० पाउंड मुफ्त आईपीएल शुरू होने की तारीख 2021 betway जी लॉगिन，fun88 इनाम，lovebet5गेम जैकपॉट，lovebet इंडिया，lovebet थान वैन，3 रील स्लॉट सिम्युलेटर，बकारट अत्तार，बैकरेट जोड़ी का अनुभव，पांच गेम डाउनलोड में से सर्वश्रेष्ठ，जन्मदिन बोनस के साथ सट्टेबाज，कैसीनो लाइव ऐप，शतरंज सी कोड，क्रिकेट की किताब नई，क्रिकेट यूट्यूब बैनर，यूरोपीय कप सट्टेबाजी बाधा，फुटबॉल सट्टेबाजी की भविष्यवाणी，जी स्टेटस，खुश किसान जोगो，मैं पोकर श्रृंखला，जैकेट वाला लड़का फोटो，ला पोकर कैसीनो，लाइव डीलर ब्लैकजैक पीए，लॉटरी कल रात संख्या，एम कैसीनो मालिक，ऑनलाइन कैसीनो ऐप डाउनलोड，खेलने के लिए ऑनलाइन गेम，ऑनलाइन स्लॉट मैरीलैंड，पोकर 13，पोकर कार्यपुस्तिका गणित और प्रीफ्लॉप，रूले नंबर रणनीति，रम्मी ड्रॉप पॉइंट，रश तालाब मछली पकड़ना，स्लॉट्स हाउस ऑफ़ फन，खिलाड़ी，तीन पत्ती हैक，नवीनतम फुटबॉल जूते，आभासी क्रिकेट खेल，वाइल्डज़ ग्यूट स्पील，lottery शंकर，करीना भाई，क्रिकेट शायरी हिंदी मै，ज स्टेटस，पासा क्या होता है，बरसात राजस्थान में，रमी वेल्थ，स्टेटस पंजाबी， ,फ्रैंकलिन टेंपलटन की छह बंद योजनाओं को मिले 15,776 करोड़ रुपये\nपिछले साल से अब तक बड़े उतार-चढ़ाव हुए हैं. लोगों ने कोरोना की महामारी के कहर को देखा और अब जिंदगी को पटरी पर लौटते देख रहे हैं. शायद ही यह दौर भुलाए भूलेगा. हालांकि, इससे कई सबक भी मिले हैं. ये करियर में आगे बढ़ने में मदद कर सकते हैं. आइए, यहां उनके बारे में जानते हैं.अपने साथ की प्रतिद्वंद्वी कंपनियों के मुकाबले डॉ रेड्डीज लैब का वैल्यूएशन कम है. साथ ही बैलेंसशीट भी मजबूत है.सैलरी के इन कंपोनेंट को समझ लें तो टैक्‍स बचत में होगी आसानी\nसाल में कम से कम एक निवेश की समीक्षा जरूर करें और दोबारा संतुलन बनाएं. अपने लिए पर्याप्‍त लाइफ इंश्‍योरेंस खरीदें.पिछले साल से अब तक बड़े उतार-चढ़ाव हुए हैं. लोगों ने कोरोना की महामारी के कहर को देखा और अब जिंदगी को पटरी पर लौटते देख रहे हैं. शायद ही यह दौर भुलाए भूलेगा. हालांकि, इससे कई सबक भी मिले हैं. ये करियर में आगे बढ़ने में मदद कर सकते हैं. आइए, यहां उनके बारे में जानते हैं.लंबी अवधि में जमा के लिए पोस्ट ऑफिस का रुख कर रहे हैं निवेशक\nRelevant reports：lovebet कोकेमुक्सिया\nRelevant reports：जंगली रमी डाउनलोड


Bonaz Capital | 100 रु से कम में मिल रहे हैं ये6स्टॉक, एक साल में मिलेगा 100% तक रिटर्न - Bonaz Capital\nHome>Blog >100 रु से कम में मिल रहे हैं ये6स्टॉक, एक साल में मिलेगा 100% तक रिटर्न\n100 रु से कम में मिल रहे हैं ये6स्टॉक, एक साल में मिलेगा 100% तक रिटर्न\nस्टॉक मार्केट में उतार-चढ़ाव के बीच इन्वेस्टर्स एकमुश्त ज्यादा पैसा लगाना से डरते हैं। ऐसे में कई बार लोग इसका फायदा उठाने से चूक जाते हैं या फिर नुकसान उठा लेते है। जानकार कहते हैं कि मार्केट में फिलहाल ऐसे भी स्टॉक्स हैं जो एक चॉकलेट की कीमत से भी कम में मिल रहे हैं। जिसमें पैसे लगाकर अच्छा मुनाफा कमाया जा सकता है। अगर आप बेहतर स्टॉक्स में खरीददारी कर रहे हैं, तो पैसे डूबने की संभावनाएं काफी कम होंगी। कम बजट होने के कारण आपको अपना फंड निकालने की जरूरत भी नहीं होगी, ऐसे में आप मार्केट में अपने निवेश का पूरा फायदा उठा सकेंगे।.\nसस्ते शेयरों में निवेश का फायदा\nमार्केट एक्सपर्ट के मुताबिक निवेशक हर महीने सीमित संख्या में ऐसे शेयर खरीद कर रख सकते हैं। ध्यान रखें कि निवेश की जाने वाली रकम इतनी हो, जो आपके बजट या बचत किसी को भी प्रभावित न करे। ऐसे निवेश काफी लंबी अवधि के लिए होने चाहिए।.\nइन स्टॉक्स में हैं मौके\nएचसीएल इन्फोसिस्टम्स लिमिटेड\nएएमडी इंडस्ट्रीज लिमिटेड


‘बीमार’ क्वारंटाइन सेंटर में आपका स्वागत है ! - Uttarakhand Gazetteer\n‘बीमार’ क्वारंटाइन सेंटर में आपका स्वागत है !\nकोरोना संकट के बीच उत्तराखंड सरकार इस महामारी से निपटने के लिए अपनी तैयारियों को दुरुस्त बता रही है. दावा किया जा रहा है कि अगल-अलग स्थानों में बनाए गए क्वारंटीन सेंटरों में सभी व्यवस्थाएं चाक-चौबंद हैं और लोगों की सुरक्षा का पूरा ध्यान रखा जा रहा है.\nमगर जिन लोगों की सुरक्षा का सरकार द्वावा कर रही है, वे ही सरकार के दावों की असलियत उजागर कर रहे हैं. ताजा मामला उत्तराखंड की अस्थाई राजधानी देहरादून के रायपुर स्थित क्वारंटाइन सेंटर का है जहां बदतर व्यवस्थाओं से नाराज लोग अपना गुबार निकाल रहे हैं.\nअलग-अलग राज्यों से आकर क्वारंटाइन किए गए इन लोगों का आरोप है कि इस सेंटर में किसी भी तरह की व्यवस्थाएं नहीं है. लोगों का आरोप है कि क्वारंटाइन सेंटर में न साफ,सफाई की गई है, न सोशल स्टेंसिंग के इंतजाम हैं और न ही खाने-पीने और रहने की उचित व्यवस्था.\nइस क्वारंटीन सेंटर में रह रहे लोगों ने यहां के वीडियो सोशल मीडिया पर जारी किए हैं जिनमें इस सेंटर की बदहाली साफ नजर आती है. दूसरी तरफ प्रदेश में कोरोना वायरस संक्रमण के मामले लगातार बढ़ते जा रहे हैं. इस रिपोर्ट के लिखे जाने तक प्रदेश में संक्रमित मामलों की संख्या 244 पहुंच चुकी है.\nमहत्वपूर्ण बात यह है कि प्रदेश में बीते एक सप्ताह में कोरोना संक्रमण के मामले तेजी से बढ़े हैं, इनमें अधिकतर मामलों में संक्रमित पाए जाने वाले लोग वे हैं जिनकी ट्रैवल हिस्ट्री रही है, यानी जो दूसरे राज्यों से आए हैं.\nऐसे में बड़ा सवाल है कि क्वारंटाइन सेंटरों में संक्रमण की संभावनाएं खत्म करने के पर्याप्त इंतजाम क्यों नहीं किए गए हैं ? क्या सरकार को अंदाजा नहीं है कि यदि इन क्वारंटाइन सेंटर में रह रहे किसी एक भी व्यक्ति को कोरोना संक्रमण हो जाता है तो इसका खामियाजा कितनों को भुगतना पड़ सकता है ?\nक्वारंटीन सेंटर की इस हकीकत को हुक्मरानों तक पहुंचाने के लिए इस वीडियो रिपोर्ट को शेयर की कीजिए.\nकोरोना संकट : क्यों निराश है 'आशा' ?\nकोरोना संकट में रिवर्स पलायन की ‘उम्मीद’ और कृषि भूमि की ‘हकीकत’\nकोरोना संकट : पहाड़ को पहाड़ पर ‘पहाड़’ सी उम्मीद


सैमसंग के इस धाँसू फोन की कीमत में 13 हजार रु की कटौती | News Track Live, NewsTrack Hindi 1\nसैमसंग के इस धाँसू फोन की कीमत में 13 हजार रु की कटौती\nसाल 2019 की शुरुआत से ही Smart Phone की कीमतों में कटौती का दौर प्रारम्भ है. सबसे पहले शाओमी ने एक के बाद एक अपने कई Smart Phone की कीमतों में कटौती की. वहीं अब सैमसंग ने भी कुछ ऐसा ही कर दिया है. बता दें कि फिलहाल उसने अपनी सैमसंग गैलेक्सी नोट 8 की मूल्य में 13,000 रुपये की कटौती के है, आइए जानते है इसके बारे में...\nजानकारी के मुताबिक, कटौती के बाद सैमसंग गैलेक्सी नोट 8 को 42,990 में खरीदा जा सकता है. इससे पहले भी इस फोन की कीमत 12,000 रुपये तक घटी थी. बता दें कि गैलेक्सी नोट 8 को हिंदुस्तान में 67,990 रुपये की कीमत के साथ लांच किया गया था. इस तरह इस फोन की मूल्य में अभी तक कुल 25 हजार रुपये की कटौती कर दी गई है.\nइसमें आपको डुअल-सिम सपोर्ट, एंड्रॉयड 7.1.1 नूगट, 6.3 इंच की क्वॉडएचडी+ सुपर एमोलेड डिस्प्ले मिलेगी. साथ ही बता दें कि इस फोन में डिस्प्ले डिफॉल्ट रूप से फुलएचडी+ रहता है लेकिन इसे क्वॉडएचडी+ में सेटिंग से आप उसे बदल सकते हैं. पावर के लिए इस फ़ोन में कंपनी ने 3300mAh की बैटरी दी है. जबकि कनेक्टिविटी के लिए इसमें आपको 4जी वीओएलटीई, डुअल-बैंड, वाई-फाई 802.11एसी, ब्लूटूथ 5.0,यूएसबी टाइप-सी, एनफएफसी जैसे फीचर मिलेंगे. कैमरे के बात की जाए तो रियर पर 12 मेगापिक्सल के दो सेंसर हैं और सेल्फी कैमरा 8 मेगापिक्सल का दिया गया है.\nInstagram में आया एक और फीचर, हर किसी को था बेसब्री से इंतजार\nहिंदुस्तान में फिर तहलका मचाएगी वीवो, अब ला रही है दमदार Vivo Y91\ndiscount on samsung galaxy note 8


The Kapil Sharma Show Becomes Number 1 Show In Its First Week While Sunil Grovers Kanpur Wale Khuranas Going Offair | कपिल के शो आते ही क्यों सुनील ग्रोवर के शो पर लग जाता है ताला? - Firstpost Hindi\nकपिल के शो आते ही क्यों सुनील ग्रोवर के शो पर लग जाता है ताला?\nसुनील और कपिल में सबसे बेसिक जो अंतर है वो ये कि कपिल डायरेक्ट दर्शकों और आम जनता के साथ एक कनेक्शन बना लेते हैं. वहीं सुनील इस बात में कही न कहीं थोड़े पीछे रह जाते हैं\nUpdated On: Jan 13, 2019 07:36 PM IST\nटीवी पर कॉमेडी के दो धुरंधर कपिल शर्मा और सुनील ग्रोवर के अपने अपने कॉमेडी शोज के साथ दर्शकों के रोजमर्रा के दुख-दर्द और तनाव को दूर करते हुए उन्हें हंसाने-गुदगुदाने के लिए वीकेंड पर अलग अलग चैनल्स पर मौजूद रहते हैं. जहां स्टार प्लस पर सुनील का शो 'कानपूर वाले खुरानाज' कपिल के शो 'द कपिल शर्मा शो' के सोनी टीवी पर शुरू होने से कुछ हफ्तों पहले से ही शुरू हो गया था. सबको यही लग रहा था कि कपिल शर्मा की पुरानी टीम (अली असगर, सुगंधा मिश्रा और क्रिएटिव प्रोड्यूसर प्रीती सिमोस) के साथ सुनील TRP रेटिंग्स में शानदार नंबर्स लेकर आएंगे और कपिल के शो के शुरू होने से पहले दर्शकों पर अपनी अलग छाप छोड़ने में सफल हो जाएंगे. लेकिन ऐसा हुआ नहीं और फिर कपिल के शो ने आते ही छप्पड़फाड़ TRP लाकर सुनील के बचे खुचे अरमानों पर पानी फेर दिया.\nसोनी टीवी पर धमाकेदार अंदाज में कपिल अपने पॉपुलर कॉमेडी शो 'द कपिल शर्मा शो' के नए सीजन के साथ आए जिसे फैंस का बेहतरीन रिस्पॉन्स मिल रहा है. शो आते ही टीवी का नंबर 1 शो बन गया है. शो के पहले हफ्ते में फिल्म सिम्बा की टीम गेस्ट बनकर आई. इसके बाद कपिल और उनकी टीम के साथ रणवीर, सारा और रोहित शेट्टी ने जमकर मस्ती की जिसे भारतीय दर्शकों ने खूब पसंद किया. द कपिल शर्मा शो के पहले एपिसोड को 3.4 TRP मिली और वीकेंड में शो की TRP 3.2 रही जिससे ये शो नंबर 1 की कुर्सी पर काबिज हो गया. जबकि सुनील ग्रोवर के शो 'कानपूर वाले खुरानाज' को सिर्फ 0.9 TRP ही मिली जिसके बाद शो को TOP 20 में भी जगह नहीं मिली.\nअब इसे महज संयोग कहा जाए या कुछ और कि पहले हफ्ते में कपिल शर्मा का शो 'द कपिल शर्मा शो' में नंबर 1 साबित हुआ तो वहीं, उधर सुनील ग्रोवर के शो 'कानपुर वाले खुरानाज' के बंद होने की खबर आई है. हालांकि सुनील ने इस खबर पर बात करते हुए ये साफ कहा कि उन्होंने शो के शुरुआत में ही ये साफ कर दिया था कि ये एक मिनी सीरीज होने वाला है. सुनील ने ये भी बताया कि उन्होंने पहले से ही सलमान खान की फिल्म 'भारत' के लिए अपने डेट्स दे दिए थे जिसके चलते अब वो 'कानपुर वाले खुरानाज' के लिए शूट नहीं कर पाएंगे और इसलिए अब शो बंद होने जा रहा है.\nवैसे सुनील कुछ भी कहें लेकिन ये बात भी सच है कि उनके शो 'कानपुर वाले खुरानाज' को दर्शकों का वैसा रिस्पॉन्स नहीं मिला जिसकी उन्होंने उम्मीद की थी. वहीं कपिल ने आते ही सारी लाइमलाइट लूट ली. वैसे कपिल और सुनील के शोज के आंकलन से पहले हम आपको ये याद दिलाना चाहेंगे कि मार्च 2017 में ऑस्ट्रेलिया से लौटते वक्त फ्लाइट में कपिल और सुनील के बीच ऐसी लड़ाई हुई कि सुनील ने कपिल के शो से अलग होने का फैसला ले लिया. इसके बाद कपिल लगातार विवादों में रहे. कपिल ने कुछ वक्त तक 'द कपिल शर्मा शो' चलाने की कोशिश तो की, लेकिन फिर अपनी लेट लतीफी, दूसरी आदतों और डिप्रेशन की वजह से शो को बीच में ही बंद करना पड़ा. इसके बाद कपिल ने कुछ वक्त बाद नया शो 'फैमिली टाइम विथ कपिल शर्मा' शुरू किया. लेकिन फिर डिप्रेशन और एक पत्रकार से गाली गलौच की घटना के बाद कपिल का शो बीच में ही बंद हो गया.\nक्यों कपिल के सामने कमजोर पड़ जाते हैं सुनील?\nजहां सुनील और कपिल के अलग होने की बात है तो ऐसा मार्च 2017 के पहले भी सुनील 'कॉमेडी नाइट्स विथ कपिल' के दौरान भी कपिल से अलग होकर अपना खुद का शो लाने की कोशिश कर चुके थे. सुनील को तब भी स्टार प्लस का साथ मिला था और वो 'मेड इन इंडिया' नाम का शो लेकर आए थे. इस शो का फॉर्मेट भी 'कॉमेडी नाइट्स विथ कपिल' के जैसा ही बनाने की कोशिश की गई थी लेकिन ये शो 'कॉमेडी नाइट्स विथ कपिल' का चाइनीस संस्करण बनकर रह गया. जिसकी वजह से शो बुरी तरह से फ्लॉप हुआ और फिर थक हारकर सुनील को वापस कपिल के साथ आना पड़ा था.\nअब बात करते हैं 'द कपिल शर्मा शो' और 'कानपूर वाले खुरानाज' की'. इस बार सुनील के पास एक बढ़िया मौका था खुद को कपिल से बेहतर साबित करने का. क्योंकि टीवी पर लम्बे वक्त से कपिल गायब थे और दर्शकों को एक अच्छे कॉमेडी शो की अदद दरकार थी. लेकिन सुनील ने एक बार फिर वही गलती की जो पहले भी कर चुके थे. सुनील कपिल के शो के फॉर्मेट से आगे नहीं बढ़ पाए. उपर से सुनील के अलावा उनके शो में बाकी कोई भी ऐसा कॉमेडियन नहीं दिखा जो दर्शकों को अपने जोक्स और ह्यूमर के दम पर थामे रखता. वहीं 'द कपिल शर्मा शो' में कपिल के शो में उनके अलावा कीकू शारदा, चन्दन प्रभाकर, भारती सिंह और कृष्णा अभिषेक जैसे धुरंधर कॉमेडियंस ने रही सही कमी को पूरा कर दिया. सुनील खुद तो इस बार गुत्थी या रिंकू देवी नहीं बने लेकिन उस कमी को पूरा करने के लिए कई ऐसे कॉमेडियंस को रख लिया जिनकी फूहड़ कॉमेडी को देख दर्शक बोर ही हुए. वहीं सुनील और कपिल में सबसे बेसिक जो अंतर है वो ये कि कपिल डायरेक्ट दर्शकों और आम जनता के साथ एक कनेक्शन बना लेते हैं. वहीं सुनील इस बात में कही न कहीं थोड़े पीछे रह जाते हैं. सुनील गैग्स बड़े अच्छे से निभाते है, उनके द्वारा निभाए गए किरदार चाहे वो मशहूर गुलाटी हो, चुटकी हो या रिंकू देवी दर्शकों को याद रह जाते हैं लेकिन जब पूरा शो संभालने की बात आती है तो कपिल उनसे बहुत आगे नजर आते हैं.\nकहीं न कहीं कपिल में 'कैप्टन ऑफ द शिप' के तौर पर दिखाई देते हैं जो बखूबी अपनी टीम को संभालते हुए अपने शो को दर्शकों के दिलों तक लेकर जाते हैं.


World Boxing Championship: निखत जरीन फाइनल में, मैरीकॉम की बराबरी करने का मौका - world boxing championship nikhat zareen reaches final mc mary kom – News18 हिंदी\nworld boxing championship nikhat zareen reaches final mc mary kom\nWorld Boxing Championship: निखत जरीन फाइनल में. (BFI Twitter)\nWorld Boxing Championship: महिला बॉक्सर निखत जरीन इतिहास रचने के नजदीक हैं. उन्होंने वर्ल्ड चैंपियनशिप के फाइनल में जगह बना ली है. वे जूनियर कैटेगरी में वर्ल्ड चैंपियन बन चुकी हैं.\nLast Updated : May 18, 2022, 18:50 IST\nनई दिल्ली. भारतीय मुक्केबाज निखत जरीन (52 किग्रा) ने बुधवार को इस्तांबुल में दबदबे वाली जीत से वर्ल्ड मुक्केबाजी चैम्पियनशिप (World Boxing Championship) के फाइनल में जगह बनाई. वहीं मनीषा मौन (57 किग्रा) को ब्रॉन्ज मेडल से संतोष करना पड़ा. पूर्व जूनियर वर्ल्ड चैम्पियन जरीन (Nikhat Zareen) ब्राजील की कैरोलिन डि एलमेडा के खिलाफ मुकाबले के दौरान संयमित बनी रहीं और अपनी प्रतद्वंद्वी पर पूरी तरह दबदबा बनाए रखा. जिससे वह 52 किग्रा वर्ग के अंतिम चार मुकाबले में सर्वसम्मत फैसले में 5-0 से जीत दर्ज करने में सफल रहीं. लेकिन मनीषा को टोक्यो ओलंपिक की ब्रॉन्ज मेडलिस्ट इटली की इरमा टेस्टा से इसी अंतर से हार का सामना करना पड़ा.\nवर्ष 2019 एशियाई चैम्पियनशिप की ब्रॉन्ज मेडलिस्ट मनीषा अपनी दूसरी वर्ल्ड चैम्पियनशिप में खेल रही थीं. भारतीय मुक्केबाज ने अपने से तकनीकी रूप से बेहतरीन प्रतिद्वंद्वी को ताकतवर मुक्कों से पछाड़ने की कोशिश की, लेकिन टेस्टा का रक्षण बेहतरीन था.6बार की वर्ल्ड चैम्पियन एमसी मैरीकॉम, सरिता देवी, जेनी आरएल और लेखा सी ऐसी भारतीय महिला मुक्केबाज हैं, जिन्होंने वर्ल्ड खिताब अपने नाम किए हैं. अब हैदराबाद की मुक्केबाज जरीन के पास भी इस सूची में शामिल होने का मौका है.\n2006 में जीते थे 8 मेडल\nभारत का इस प्रतियोगिता में सर्वश्रेष्ठ प्रदर्शन 2006 में रहा है, जब देश ने4गोल्ड, एक सिल्वर और तीन ब्रॉन्ज सहित 8 पदक मेडल थे. पिछले चरण में4भारतीय मुक्केबाज पदक के साथ लौटी थीं, जिसमें मंजू रानी ने रजत पदक जीता था, जबकि मैरीकॉम ने ब्रॉन्ज मेडल के रूप में 8वां वर्ल्ड अपने नाम किया था. वहीं परवीन हुड्डा (63 किग्रा) को भी सेमीफाइनल में हार मिली और उन्हें भी ब्रॉन्ज से संतोष करना पड़ा. आयरलैंड की एमी ब्रॉडहर्स्ट से उन्हें 1-4 से हार का सामना करना पड़ा.\nTags: Boxing, International Boxing Federation, Mc mary kom, Nikhat zareen\nFIRST PUBLISHED : May 18, 2022, 18:50 IST


27 जून को आखिर घाघरा, चामडीह गांव में हुआ क्या था? सुनिए पूरी कहानी प्रत्यक्षदर्शियों की जुबानी\n27 जून को आखिर घाघरा, चामडीह गांव में हुआ क्या था ? सुनिए पूरी कहानी प्रत्यक्षदर्शियों की जुबानी\n‘पत्थलगड़ी सदियों पुरानी परंपरा, पुलिस हमें आखिर क्यों रोक रही है?’\nBy news wing On Jul 6, 2018\nPravin Kumar/Subhash Shekhar\nRanchi : पिछले कुछ दिनों में राजधानी रांची से सटे खूंटी जिले में घटनाक्रम तेजी से घटे और बदले. पांच लड़कियों से गैंगरेप, हाउस गार्ड के जवानों का ग्रामीणों द्वारा अपहरण और पत्थलगड़ी पर बढ़ता विवाद. इनसब में सबसे ज्यादा कोई विषय अगर चर्चा और विवादों में रहा तो वह है पत्थलगड़ी. पत्थलगड़ी को लेकर खूंटी के ग्रामीण और प्रशासन आमने-सामने है. जिले के चामडीह गांव में बिरसा मुंडा की मौत का मामला भी विवादों में है. ग्रामीण इसे जहां पुलिस की गोली से हुई मौत बता रही है. वही पुलिस पिटाई से हुई मृत्यु करार दे रही है.\nइसे भी पढ़ेंः रांची के सफायर इंटरनेशनल स्कूल के छात्र विनय महतो हत्याकांड में दोनों नाबालिग आरोपी बरी\nइधर 26 जून को घाघरा, चामडीह गांव में जो कुछ भी हुआ, उससे ग्रामीणों में दहशत भी है और आक्रोश भी. इस बीच न्‍यूज विंग की टीम घाघरा में पत्‍थलगड़ी समर्थकों के खिलाफ पुलिस कार्रवाई के प्रत्‍यक्षदर्शियों तक पहुंची. पुलिस की खौफ के कारण प्रत्‍यक्षदर्शियों ने अपनी पहचान छिपाने की शर्त पर पूरे घटनाक्रम की जानकारी दी.\nन्यूज विंग से बात करते हुए प्रत्‍यक्षदर्शियों ने कहा कि 26 जून को घाघरा, मानगड़ा और मंदरूडीह तीन गांवों में पत्थलगड़ी होना था. इस कार्यक्रम में बहुत दूर-दूर से ग्रामीण जुटे थे. 26 जून की रात पुलिस घाघरा गांव पहुंची और ग्रामीणों को घेर लिया. हमने पुलिस-प्रशासन को समझौता के लिए प्रस्‍ताव दिया. लेकिन उन्‍होंने प्रस्‍ताव को नामंजूर कर दिया. इसके बाद 27 जून की सुबह करीब 8:30 बजे हम आदिवासियों पर पुलिस ने हमला कर दिया और मारपीट शुरू कर दी. हमले के दौरान पुलिस बलों की तादात एक हजार के करीब होगी और हम आदिवासी ग्रामीण 10 हजार के करीब थे. पुलिस ने हम पर आंसू गैस के गोले छोड़े और गोलियां चलाई. पुलिस ने हमले से पहले हमें किसी तरह की चेतावनी भी नहीं दी. पुलिस की यह कार्रवाई हमारे ग्राम सभा को भंग करने का प्रयास था.\nराज्य शिक्षा परियोजना का आदेश: ई विद्यावाहिनी एप्प के जरिये जानकारी देने वाले शिक्षकों मिलेगा तीन सौ रुपये\nआचार संहिता लागू होने के बाद से टैब की जगह मोबाइल फोन में एप्प से जानकारी दे रहे शिक्षक\nउस दिन की घटना के बताते हुए ग्रामीणों ने कहा कि पुलिस ने सबसे पहले हम पर लाठीचार्ज किया. जिससे वहां भगदड मच गयी. उसके बाद पुलिस ने आंसू गैस के गोले दागे और गोलियां चलाई. इस दौरान चामडीह के बिरसा मुंडा पर पहले लाठी-डंडे से हमला किया गया, उसके बाद उस पर गोली चलाई गई. पुलिस ने बिरसा पर पीछे से लेकिन करीब से गोली चलाई थी. जिससे वह वहीं गिर पड़ा और उसकी मौत हो गई.\nबिरसा की मौत के बाद सभी लोग वहां से जान बचाकर भाग निकले. ग्रामीणों ने कहा कि हमारे जितनी भी छोटी-बडी गाड़ियां थी, उसे भी तोड़-फोड़ दिया. आयोजन के लिए जो भी इंतजाम था, जैसे बाजा, मंच, कुर्सियां सभी कुछ तोड़ दिये गये. हमारी गाड़ियां वहीं पर पड़ी रह गईं. मामला शांत होने के बाद जब हम वहां गये तो कई मोटरसाइकिल नहीं थे. ग्रामीणों ने बताया कि इस घटना के बाद पुलिस गांवों में जबरन घुस रही है और हम जैसे युवाओं की धरपकड़ की जा रही है.\nप्रत्‍यक्षदर्शी ने बताया कि 27 जून को पत्‍थलगड़ी की गई. यह पूर्वजों से चली आ रही हमारी परंपरा है. अपनी पूर्वजों की स्‍वशासन की इसी परंपरा को बचाने की हम कोशिश कर रहे हैं. यह हमारे गांव-समाज का रीति-रिवाज है. इसी स्‍वशासन को बचाने के लिए हम पत्थलगड़ी कर रहे हैं. पुलिस-प्रशासन इसका गलत व्‍याख्या कर रही है. इसकी जानकारी हमने पहले आरटीआई के द्वारा भी मांगी, लेकिन अभी तक जवाब नहीं मिला. प्रशासन का पत्थलगड़ी का गलत व्‍याख्‍या करने का कोई हक नहीं है.\nग्रामीणों का कहना है कि हम अपने गांव और अपनी जमीन पर पत्थलगड़ी करते हैं, उसमें उन्‍हें क्‍या तकलीफ है. यह हमें नहीं बताया जा रहा है. पिछले 70 सालों से हम आदिवासी रोजगार के लिए तरस रहे हैं. यहां हमारे विकास के नाम पर बरगलाया जा रहा है.\nसरकार कहती है कि आदिवासियों की जमीन नहीं छीनेंगे, जंगल नहीं छीनेंगे. लेकिन सच यह है कि सीएनटी-एसपीटी कानून और संविधान में संशोधन करके हमारे जंगल-जमीन को छीना जा रहा है. यह आदिवासियों के साथ गलत हो रहा है.\n#Paytm का फर्जी लिंक बनाकर लोगों के खाते से पैसे उड़ाने वाले चार साइबर ठगों को किया…\n#Jamshedpur: जमशेदपुर में एसीबी ने सिंचाई विभाग के मुख्य अभियंता के घर की छापेमारी,…\nशहीद ग्राम आवास योजना : दो साल दो माह पूर्व अमित शाह ने किया था भूमि पूजन, एक ईंट भी नहीं जुड़ी\nघोषणाओं का गांव बनकर रह गया है बिरसा मुंडा का गांव


Horoscope video Today : 16 september 2020,Wednesday video Today Rashifal, aaj ka video horoscope\nastrological video 16 september 2020 Today video horoscope rashifal\nआज साल 2020 के सितंबर का 16वां दिन यानि 16 सितंबर 2020 को बुधवार Wednesday का दिन और कन्या संक्रांति...\nPublished: 16 Sep 2020, 06:01 AM IST\n1. मेष राशि :- आयात निर्यात के कार्यों में अच्छा लाभ होगा। सकारात्मक सोच आप की तरक्की के रास्ते खोल देगी। परिजन से भेट संभव है। लेकिन,मन ही मन किसी बात की चिंता तनाव में ला सकती है।\n2. वृषभ राशि :- अधिकारी वर्ग आप को परेशान कर सकता है। आप के अपने ही आप को दुखी कर साझेदारी में आप को धोखा दे सकते है। नए वस्त्रों की प्राप्ति के साथ ही वाहन सुख प्राप्त हो सकता है।\n3. मिथुन राशि :- आपकी कार्यकुशलता से लोग आप से जुड़ना चाहेंगे साथ ही कार्यस्थल पर कुछ सहकर्मी विरोध भी करेंगे। व्यापार में नई योजना लाभप्रद रहेगी। बातचीत में सावधानी रखें। नए लोगों से परिचय होगा।\n4. कर्क राशि :- कार्यस्थल पर नई जिम्मेदारी मिल सकती है। परिवार की अनदेखी से मनमुटाव हो सकता है। समय कमजोर रहने के चलते बाहरी दबाव से कार्य बाधित होगे। पड़ोसियों से विवाद की संभावना के बीच, सतर्कता से कार्य करें।\n5. सिंह राशि :- दिन की शुरुआत नई उर्जा के साथ होगी। सोचे कार्य समय पर न होने से मन खिन्न रहेगा। आपसी सहमती से कार्य आगे बढ़ेंगे। कार्यक्षेत्र का विस्तार के साथ ही यात्रा के योग हैं।\n6. कन्या राशि :- प्रणय संबंधों में मजबूती आएगी। कार्यस्थल पर मन अशांत रहेगा। किसी जरूरी कार्य करने से पहले बड़ो का आशीर्वाद व सलाह अवश्य लें।पुराने विवाद उभर सकते हैं। पैसो का लेनदेन समझ कर करें।\n7. तुला राशि :- कानूनी मामलों से निजात मिलेगी। सामाजिक कीर्ति में वृद्धि के योग के बीच धर्म कर्म में धन लगेगा। घर परिवार में कोई शुभ समाचार प्राप्त होंगे। लेकिन, तनाव बढ़ने से कार्यो में रुकावट आएगी।\n8. वृश्चिक राशि :- आपने व्यवहार को सुधारें नहीं तो यह नुकसान दे सकता है। संतो के आशीर्वाद से कार्य पूर्ण होंगे। विरोधी नुकसान पहुंचा सकते हैं। अपने काम को टालें नहीं। साझेदारी लाभप्रद रहेगी।\n9. धनु राशि :- सफलतादायक समय है। कारोबार में नए अवसर लाभ दिलवाएंगे। आज का दिन जरूरी कार्यो को पूरा करने में व्यतीत होगा। यात्रा भी हो सकती है। संतान के कार्यों से मन दुखी होगा।\n10. मकर राशि :- अपनों से संबंध मजबूत करने के लिए संवाद बनाए रखें। रुके कार्यों को गति मिलेगी। बहनों के विवाह मामले को ले कर परिवार में तनाव रहेगा। विरोधी आप की छवी खराब करने में लगे हैं, सतर्क रहें।\n11. कुंभ राशि :- धन लाभ संभवना के बीच बाधित कार्यों में बातचीत से हल निकल सकता हे। दूसरों के विवाद में न दखल दें। अनुभव की कमी से कार्य स्थल पर नुक्सान हो सकता है।\n12. मीन राशि :- नये प्रोजेक्ट मिलने की उम्मीद के बीच अपने संपर्को का लाभ लें, फायदा होगा। पुराने निवेश आप को लाभान्वित करेंगे। लेकिन, खर्च की अधिकता से बजट प्रभावित होगा। यात्रा का कार्यक्रम निरस्त हो सकता है।\naaj ka rashifal Aaj Ka Rashifal In Hindi ank jyotish ank shastra Astrology astrology article astrology article in hindi astrology articles in hindi astrology in hindi Astrology in hindi news astrology news astrology today daily astrology Daily Horoscope Daily Rashifal friday rashifal hindi rashifal news horoscope article horoscope in hindi horoscope news horoscope news hindi horoscope today jyotish in hindi jyotish news madhyapradesh numerology rashifal in hindi rashifal news rashifal news hindi Saturday Rashifal today Numerology today rashifal Wednesday हिन्दू पंचांग


मोदी सरकार दे रही घर बैठे हर महीने 10000 कमाने का मौका , जानें प्रोसेस | Hari Bhoomi\nHome > ऑटो गैजेट > मोदी सरकार दे रही घर...\nमोदी सरकार दे रही घर बैठे हर महीने 10000 कमाने का मौका , जानें प्रोसेस\nआज की खबर उन लोगों के लिए हैं, जिनके पास तेज टाइपिंग स्पीड का हुनर है। लेकिन इसके बावजूद वे अपनी कमाई नहीं कर पा रहे हैं। अब मोदी सरकार लोगों को खास नौकरी का मौका दे रही हैं।\nटीम डिजिटल/हरिभूमि, दिल्लीCreated On:5Feb 2019 12:58 PM GMT\nदरअसल मोदी सरकार लोगों को घर बैठे ऑनलाइन काम करने का मौका दे रही हैं, जिसमें लोगों को सिर्फ घर बैठे सरकार के लिए डाटा एंट्री करनी होगी और इसके बदले सरकार लोगों को पैसा देगी। चलिए जानते है पूरी डिटेल में...\nमोदी सरकार ने देश में तकनीक को सुधारने के लिए कई योजानाओं का ऐलान किया है, जिसमें से एक Digital India है। साथ ही मोदी सरकार ने डिजिटाइज इंडिया योजना को भी शुरू किया है, जिसके तहत लोग आसानी से 10,000 रुपए तक कमा सकते हैं। बस इसके लिए लोगों को लैपटॉप और कम्पयूटर की जरूरत होगी।\nमोदी सरकार अपनी पुरानी फाइलों का डिजिटलीकरण करना चाहते है, इसके लिए सरकार लोगों को डाटा एंट्री करने के लिए पैसे दे रही है। अगर आप भी पैसा कमाना चाहते है, तो आपको अपने आपको रजिस्टर करना होगा। चलिए जानते है कैसे करते है रजिस्टर.....\n1. सबसे पहले लोगों को https://digitizeindia.gov.in/ इस लिंक पर जाने के बाद अपने आपको रजिस्टर करना होगा।\n2. लोगों को रजिस्ट्रेशन के लिए अपना मोबाइल नंबर, आधार कार्ड, ई-मेल आइडी के साथ कई जानकारियां देनी होगी। इसके बाद लोग आसानी से डाटा एंट्री का काम शुरू कर सकते है। अगर लोगों को कमाई का पैसा लेना है, तो इसके लिए लोगों को आधार कार्ड रजिस्टर करवाना होगा।\n3. सरकार की तरफ से लोगों को फाइल्स इमेज के फॉर्मेट में मिलेगी, जिनको लोगों को टेक्स्ट और कॉलम में तैयार करना होगा। फाइल्स की सुरक्षा के लिहाज से लोगों के सामने एक एक ही शब्द आएंगे।\nबता दें कि लोगों को डाटा एंट्री करने के बदले रिवॉर्ड प्वाइंट्स मिलेंगे, जिसे लोग आसानी से रिडीम करवा सकते हैं। वहीं, एक रिवॉर्ड प्वाइंट की कीमत2पैसे है और इन प्वाइंट को रिडीम करने के लिए लोगों के अकाउंट में कम से कम 2,500 रिवॉर्ड प्वाइंट होने चाहिए।\nModi Government Indian Goverment India Narendra Modi Digital India Digitize India Data Entry Online Working Home from Work Digitize india platform digitize india digitize india portal digital india data entry jobs government jobs digitize india.gov.in registration digitize india in hindi digitizeindia.gov.in login digitize india data entry Tech Diary Online Jobs Technology Tech News Gadget News India News Haribhumi Haribhoomi News मोदी सरकार भारत सर�


चिंटू और चीनी\n- अरुणा घवाना\nचिंटू और चीनी भाईबहन थे। दोनों एक ही स्कूल में पढ़ते थे इसलिए एकसाथ आतेजाते थे।चिंटू और चीनी के स्वभाव बिलकुल भिन्न थे। चीनी सीधीसादी थी, जबकि चिंटू को घर में रखी चीजें खाने की बहुत बुरी आदत थी।\nबिस्कुट हो या नमकीन, पेस्ट्री हो या चौकलेट वह कुछ नहीं छोड़ता था। अकसर माँ उसे इस बात के लिए डाँटती भी थीं। पर उसपर इन बातों का कोई असर नहीं होता था। एक दिन गुस्से में आकर माँ ने उस अलमारी को ही ताला लगा दिया जिसमें बिस्कुट आदि चीजें रखीं हुई थीं। उस अलमारी में बिस्कुट आदि के अलावा दवाइयाँ व कुछ अन्य सामान भी रखा हुआ था।\nएक दिन चिंटू और चीनी स्कूल से लौटे। चीनी की तबीयत आते ही कुछ खराब हो गई। पहले तो चिंटू ने ध्यान नहीं दिया जब पर चीनी की तबीयत कुछ ज्यादा बिगड़ने लगी तो उसने माँ को आफिस फोन किया और उन्हें चीनी की बिगड़ती हुई तबीयत के बारे में बताया।\nमाँ बोलीं,``चिंटू लगता है चीनी को लू लग गई है। तुम अलमारी में रखे ग्लूकोस को घोलकर पिला दो, तब तक मैं डाक्टर को फोन करती हूँ। पर तुुम ग्लूकोस को घोल कर पिलाते रहना वरना मुश्किल हो जाएगी। ''\nचिंटू जल्दी से रिसीवर रखकर अलमारी से ग्लूकोस निकालने के लिए ज्यों ही अलमारी के पास पहुँचा, देखा ताला लगा था। उसने इधर-उधर चाबी ढूँढी पर उसे कहीं न मिली। तब उसने फिर से माँ के ऑफिस फोन किया।\nमाँ बोलीं,``ओह बेटा, चाबी तो मेरे पास है।''\n``अब क्या होगा मां,'' चिंटू फोन पर ही रो पड़ा, ``अब क्या करूँ?''\nफिर रोते हुए मम्मीसे बोला,``आपने अलमारी को ताला क्यों लगाया। आपको पता था कि उसमें ग्लूकोस है फिर। ''\n``पर चिंटू तुम्हें भी तो पता था कि उसमें बिस्कुट पड़े हैं जो तुम रोज चुपचुप खा जाते हो। न तुम बिस्कुट खाते न मैं ताला लगाती और न चीनी का इतना बुरा हाल होता। अच्छा, मैं डाक्टर को लेकर अभी आती हूँ।'' कह कर माँ ने रिसीवर रख दिया।\nचिंटू की हालत खराब! कभी वह चीनी को देखता तो कभी रोता।थोड़ी देर में माँ आ गई।\n``आप अकेली आई हैं,'' माँ के घर में घुसते ही चिंटू ने पूछा, ``आपको पता है चीनी की तबीयत कितनी खराब है।''\nतभी अंदर से आवाज आई,`` मैं तो ठीक-ठाक हूँ भइया।''\n``अरे माँ के आते ही तू ठीक हो गई मेरी बहन,'' कहकर चिंटू ने चीनी को गले से लगा लिया।\n``अब मैं कभी चोरी नहीं करूँगा कभी नहीं ,'' कहते हुए चिंटू रो पड़ा।\nमाँ ने चिंटू और चीनी को गले से लगा लिया।\nअसल में चीनी और माँ ने ही मिलकर चिंटू को सबक सिखाने की योजना बनाई थी।\n१ दिसंबर २००३


अबकी बार-हवा में सरकार, फुस्‍स हुआ एंटी- भूमाफिया सेल - Samvadata\nJuly 12, 2018 SamvadataLeaveaComment on अबकी बार-हवा में सरकार, फुस्‍स हुआ एंटी- भूमाफिया सेल\nसहारनपुर: योगी सरकार के आते ही एंटी- भूमाफिया सेल का गठन कर दिया गया। जनता को उम्‍मीद बंधी कि अब भूमाफियाओं द्वारा जमीनों पर कब्‍जे, अतिक्रमण जैसी घटनाओं पर विराम लगेगा। लेकिन इसके ठीक उलट भूमाफियाओं पर कार्यवाही के दावे हवा-हवाई और एंटी भूमाफिया सेल फुस्‍स नजर आ रहा है। इसी का परिणाम है कि देवबंद नगर से लेकर देहात क्षेत्र तक तालाबों का अस्तित्व लगभग समाप्त हो चुका है। भूमाफियाओं द्वारा तालाबों की भूमि पर कब्जे कर कालोनियां काट दी गई हैं। जबकि कुछ स्थानों पर मिट्टी का भराव कर तालाबों की पहचान तक समाप्त कर दी गई। सबकुछ जानने के बावजूद प्रशासन तालाब की भूमि को कब्जामुक्त करा पाने में असफल नजर आ रहा है।\nग्राउंड वॉटर का लेवल निम्‍नतम स्‍तर पर\nतहसील क्षेत्र में भू माफियाओं ने उच्चतम न्यायालय के आदेशों को धता बताते हुए तालाबों की जमीन पर कब्जे कर रखे हैं। लगातार कम होते जा रहे तालाबों के कारण क्षेत्र में जलवायु और प्राकृतिक संकट खतरे में पड़ गया है। जहां नगर में वर्ष 1965 में जलस्तर 15 फीट पर हुआ करता था वहीं, अब जल स्तर 100-110 फीट पर पहुंच गया है। एक समय था जब ऐतिहासिक व धार्मिक नगरी देवबंद के चारों ओर लगभग एक दर्जन प्रमुख तालाब थे। लेकिन आज इन तालाबों को पाट कर भू-माफियाओं ने प्लाटिंग कर डाली है। मजनूवाला तालाब समेत मोहल्ला पठानपुरा में शेर खां वाला तालाब, रणखण्डी रोड के दो तालाब, सूरजकुण्ड, दुबहा, मरहूम मौलवी उस्मान के बाग का सांपों वाला तालाब, ईदगाह का तालाब, दारुल उलूम तालाब, मंगलौर चौकी के निकट वाला तालाब, कोला तालाब, एसडीएम कोर्ट के सामने वाला तालाब आदि आबादी में बदल गए हैं। वहीं, खेड़ामुगल क्षेत्र में मुगलकालीन संस्कृति से जुड़ा 226 बीघा भूमि के तालाब पर कब्जा होने से उक्त तालाब का आधार भी समाप्त होता जा रहा है। चिंता की बात यह है कि क्षेत्र में बचे-कुचे तालाबों पर भी भू माफिया अपनी गिद्ध दृष्टि जमाए हुए हैं। और प्रशासन पूरी तरह से आंखे मूंदे हुए है।\nएक हजार से ज्यादा थे तालाब\nदेवबंद तहसील में वर्ष 1953 में तालाबों का रकबा 376.04 हेक्टेयर था। इस तहसील में 1150 तालाब थे। इनमें से अधिकांश तालाबों पर कब्जा हो चुका है। सुप्रीम कोर्ट के आदेशों के बाद पुलिस प्रशासन ने कुछ समय के लिए तालाब की भूमि पर कब्जा करने वालों के खिलाफ अभियान चलाते हुए कुछ तालाबों को कब्जा मुक्त कराया था। लेकिन यह अभियान ऊंट के मुंह में जीरा सिद्ध हुआ और फिर से उन तालाबों पर भू माफियाओं द्वारा कब्जा कर लिया गया।\nपानी निकासी के नहीं बचे स्रोत\nपूर्व में नगर के चारों ओर तालाबों के अलावा छोटे-छोटे पोखर व गड्ढे थे, जिनमें बरसात का पानी जमा रहता था। वर्तमान में पानी निकासी के स्रोत बने यह पोखर और गड्ढे लगभग समाप्त हो चुके हैं। जबकि सुप्रीम कोर्ट के स्पष्ट निर्देश हैं कि तालाब व पोखरों या वह स्थान जिनमें पानी रुकता हो, उन्हें मूल स्थिति में रखा जाए। इसके बावजूद भूमाफियाओं द्वारा तालाबों के अलावा पोखर व गड्ढों तक पर कब्जे कर लिए गए हैं।\nएसडीएम देवबंद राम विलास यादव ने कहा कि तालाबों की भूमि को कब्जा मुक्त कराने के लिए बड़े पैमाने पर अभियान चलाया जाएगा। हल्का लेखपालों से तालाबों पर कब्जे के संबध में रिपार्ट मांगी गई है। कब्जा करने वाले माफियाओं के खिलाफ सख्त कार्रवाई की जाएगी।\nThe post अबकी बार-हवा में सरकार, फुस्‍स हुआ एंटी- भूमाफिया सेल appeared first on Newstrack Hindi.\nशेयर बाजार में तेजी, सेंसेक्स 282 और निफ्टी 74 अंक ऊपर बंद\nदूसरी शादी करने जा रहा था पति, पत्‍नी ने यहां करी कंप्‍लेन, और फिर…\nरामपुर में युवक सतलुज नदी में कूदा, तलाश जारी\nहापुड़ पुलिस ने चेकिंग के दौरान लाखों की नकली शराब के साथ2तस्कर अरेस्ट\nहरी दूब को ऐसा वैसे ना समझें, दिलाती है इस भारी दर्द से राहत\nमेहमानों को खिलाएं टेस्टी और मीठा राजभोग\n25 फरवरी: एक क्लिक पर देखें फैशन ,ब्यूटी, लाइफस्टाइल, एंटरटेनमेंट से जुड़ी यें पांच खबरें!\nअब इस क्रिकेट टीम में खेलेंगे वीरेंद्र सहवाग\nअतिरंजित आरोपों के कारण असहाय हूं : चोकसी\nगंजापन दूर करने के लिए अदरक का करे प्रयोग\n5G नेटवर्क के साथ 5G स्मार्टफोन\nगोरखपुर में खुलेगा सीएम योगी का कैंप कार्यालय, आईएएस की तैनाती होगी\nबाबा रामदेव को मिल सकता है ये ऑफर…\nयोगी के गृह नगर के अधिकतर सड़के हुई अंधकार की शिकार


marquee क्या हैं? | Tradukka\nmarquee : अर्थ और परिभाषाएं\nmarquee क्या हैं?\ndepreciatory क्या हैं? salishan का अर्थ क्या हैं? masturbation क्या हैं? interpolated का अर्थ क्या हैं? syndicated का अर्थ क्या हैं? toons की परिभाषाएं tooths का अर्थ क्या हैं? ponds क्या हैं? cooling क्या हैं? sanctuary क्या हैं? universalism क्या हैं? howls क्या हैं? impersonals क्या हैं? shirtsleeve का अर्थ क्या हैं? scorpio की परिभाषाएं cocksucker क्या हैं? corpora का अर्थ क्या हैं? cloaks क्या हैं? overacts क्या हैं? resistances की परिभाषाएं absolutions क्या हैं? sententious की परिभाषाएं synergism की परिभाषाएं incrementally क्या हैं? roadmap क्या हैं?\nabbreviation की परिभाषाएं abasing का अर्थ क्या हैं? abdicate की परिभाषाएं abasement की परिभाषाएं abashed का अर्थ क्या हैं? abandons का अर्थ क्या हैं? abandoning की परिभाषाएं abducted क्या हैं? abandonment की परिभाषाएं abdicating का अर्थ क्या हैं? abdominal का अर्थ क्या हैं? abdomen का अर्थ क्या हैं? abandon क्या हैं? abatement की परिभाषाएं abacaxi की परिभाषाएं abbreviations क्या हैं? abalone की परिभाषाएं abbreviate की परिभाषाएं abducing क्या हैं? abdication का अर्थ क्या हैं? aardvark की परिभाषाएं aardvarks का अर्थ क्या हैं? abatements की परिभाषाएं abandoned की परिभाषाएं abbreviated की परिभाषाएं


मन के विकार ही बन जाते हैं रोग | बाल संत श्री मणिराम दास जी महराज (श्री धाम अयोध्या जी) - Dear Facts\n‘जगत को किसने जीता? जिसने मन को जीता। मन को जीत कर ही संसार पर विजय प्राप्त की जा सकती है; क्योंकि मन ही बन्धन और मोक्ष का हेतु हैं।’ शंकराचार्यजी\nसभी रोगों का कारण अशुद्ध मन : – ‘मन को ही सारे अनर्थों की जड़’ मानते हुए कहा गया है-जिस मनुष्य का मन बिगड़ता है, उसका स्वभाव भी बिगड़ जाता है। आयुर्वेद ने रोगों का मूल कारण कीटाणु को नहीं अपितु मनोविकारों के कारण रोग के कीटाणुओं का उत्पन्न होना माना है। अन्तर्मन में व्याप्त भय, क्रोध, ईर्ष्या, घृणा, राग-द्वेष के भीतर ही समस्त रोगों का बीज या अंकुर छिपा रहता है।\nराग, द्वेष, मोह मनुष्य के बनाये हैं, ये ही प्राणी को दु:ख देते हैं, बांधते हैं। जैसे रेशम का कीड़ा रेशम बनाकर उसमें बंध जाता है, उसमें ही फंसकर मर जाता है; इसी तरह मनुष्य ने अपना राग, द्वेष का जाल बुन लिया है और उन्हीं से बंधा मनुष्य बार-बार इस संसार में जन्म लेता है।\n‘मैं’ ‘मेरे’ की जेवरी, गल बंध्यो संसार।\nदास कबीरा क्यों बंधे, जाके राम अधार।।\nमानस रोग का अर्थ : – काम, क्रोध, लोभ, मोह, मद, मत्सर, अहंकार, व्यग्रता, आसक्ति, ममता, चिन्ता, असहिष्णुता, अधीरता असंयम और दर्प मन की व्याधियां (मानसिक रोग) हैं। जिन्हें ये रोग लगते हैं उनकी दशा खिन्न-सी हो जाती है और ये मनुष्य को अधोगति (दुर्दशा) की ओर ले जाते हैं। यद्यपि मानसिक रोगों की लम्बी सूची गोस्वामी तुलसीदासजी ने बतायी है परन्तु उनमें तीन ही प्रधान हैं-\nप्रीति करहिं जौं तीनिउ भाई। उपजइ सन्यपात दुखदाई।। (राचमा ७।१२१। २८-३१)\nगोस्वामीजी ने काम को वातरोग, लोभ को कफ के रोग और क्रोध को पित्तजनित रोग कहा है। शरीर की संरचना में वात, कफ और पित्त का महत्त्वपूर्ण स्थान है। जब ये सम अवस्था में रहते हैं तो शरीर स्वस्थ रहता है, लेकिन इनके विषम होते ही शरीर रोगों का घर बन जाता है, तीनों कुपित हो जाएं तो सन्निपात हो जाता है। श्रीरामचरितमानस के उत्तरकाण्ड में श्रीकाकभुशुण्डिजी गरुड़जी से कहते हैं-मोह से ही सभी रोग उत्पन्न होते हैं-\nगीता में भगवान ने इन्हें रजोगुण से उत्पन्न होने वाला कहा है।\nअन्तर्मन के विभिन्न विकार : – काम – काम की जगत में बड़ी महिमा है। शास्त्रों के अनुसार इसका पालन करने से लोक-परलोक दोनों ही बनते हैं। इसके बिना सृष्टिकार्य चल ही नहीं सकता परन्तु अमर्यादित रूप से कामोपभोग करने से मनुष्य दु:ख का ही भागी होता है। काम का दूसरा अर्थ है कामना। मनुष्य की कामनाओं का कोई अंत नहीं है। इसकी शान्ति का एकमात्र उपाय है संतोष।\nलोभ – जैसे ही मानसिक रोग में लोभ का पार नहीं है। लोभी व्यक्ति उसी प्रकार शोभाहीन हो जाता है जैसे श्वेत कुष्ठ हो जाने से शरीर की सुन्दरता नष्ट हो जाती है।\nक्रोध – मानस रोगों में क्रोध को पित्त कहा गया है। क्रोधरूपी पित्त सदा छाती को जलाता रहता है। क्रोध से मनुष्य का ओज नष्ट हो जाता है। क्रोधी की शक्ल बिगड़ने के साथ ही उसकी बुद्धि, बल भी क्षीण होने लगता है। क्रोध को शान्ति से ही जीता जा सकता है।\nममता – मानस रोगों में ममता को दाद कहा गया है। दाद में खुजलाने में पहले खुशी और बाद में दर्द होता है। उसी तरह ममता में किसी वस्तु की प्राप्ति में पहले सुख परन्तु प्राप्त न होने पर (वियोग होने पर) मन में बहुत दु:ख होता है।\nईर्ष्या – ईर्ष्या में व्यक्ति चाहता है कि उसके अलावा किसी अन्य व्यक्ति को किसी भी कार्य का कभी कोई श्रेय न मिले। ईर्ष्या करने वाले ईर्ष्या को छोड़ भी दें पर ईर्ष्या उन्हें कभी नहीं छोड़ती। ईर्ष्या करने वाले मनुष्य में पित्त बढ़ जाता है; इससे उसकी बुद्धि व हृदय पित्त के तेजाब से जल जाते हैं और उसका तेज व विवेक नष्ट हो जाता है। ईर्ष्या बढ़ने से मनुष्य के पेट में दर्द शुरु हो जाता है। ईर्ष्या से मनुष्य पित्त, पथरी, जलन व लीवर की खराबी आदि रोगों से ग्रस्त हो जाता है।\nद्वेष – द्वेष का अर्थ है कि दूसरों की निन्दा करके झूठा आत्मसंतोष प्राप्त करना। मनुष्य के अंदर द्वेष हीनभावना और अपनी स्थिति से असंतोष से पैदा होता है। द्वेष से परनिन्दा और परनिन्दा से घृणा जन्म लेती है।\nमत्सर – दूसरों की सम्पत्ति व सम्मान को देखकर मन में जो जलन होती है और अपने को धिक्कार करना और हीनभावना से ग्रस्त होने को ही मत्सर कहते हैं। पराये सुख को देखकर जलना क्षय रोग है। जैसे क्षय रोग शीघ्रता से जाता नहीं वैसे ही दुष्ट लोग दूसरों के सुख को देखकर सदा जलते रहते हैं।\nमन की कुटिलता – मन की कुटिलता कुष्ठरोग के समान है। जैसे कुष्ठी को कोई अपने पास बैठने नहीं देता वैसे ही कुटिल व्यक्ति (छली, चालबाज) भी समाज में निन्दित हो जाता है। भगवान ने भी कहा है-‘मोहि कपट छल छिद्र न भावा।’\nअहंकार – अहंकार अत्यन्त दु:ख देने वाला डमरुआ (गलगण्ड, घेंघा) रोग के समान है। जिस प्रकार घेंघारोग हो जाने पर व्यक्ति गला ऊंचा करके चलता है; उसी प्रकार अहंकारी व्यक्ति अपने झूठे अहं में सिर ऊंचा करके अकड़ कर चलता है।\nतृष्णा – भोगों को प्राप्त करने की कामना को तृष्णा कहते हैं, जो कभी मिटती नहीं वरन् दिनोंदिन बढ़ती जाती है। तृष्णा की तुलना जलोदर रोग से की जाती है। इस रोग में मनुष्य का पेट फूलकर ढोलक के समान हो जाता है, जिससे उसे बहुत कष्ट झेलना पड़ता है। उसी तरह तृष्णा बढ़ने से मनुष्य का पेट भोगों से कभी नहीं भरता और वह सदैव अशांत रहता है।\nपुत्र, धन और जगत में मान – इन्हें ‘त्रिविध एषणा’ (तीन प्रकार की तृष्णा) कहा जाता है। त्रिविध एषणा से ग्रस्त मनुष्य अपना विवेक खोकर जड़बुद्धि होकर इन्हें ही प्राप्त करने में लगा रहता है।\nदम्भ, अभिमान – दम्भ या अभिमान में मनुष्य अपने को बड़ा व दूसरों को तुच्छ समझता है। अभिमान मनुष्य के दुर्गुणों का राजा है। यह सभी दोषों व रोगों को आकर्षित करने वाला चुम्बक है। अभिमान व्यक्ति के वायु, पित्त और कफ को कुपित करके भारीपन, गैस और अन्य कफ के रोग व संनिपात उत्पन्न कर देने वाला होता है।\nअविवेक – मानस रोग में अविवेक की तुलना ज्वर से की गयी है। जिस प्रकार ज्वर मनुष्य के मन, इन्द्रिय व शरीर को ताप पहुंचाता है उसी प्रकार अविवेक से किए गए कार्य मनुष्य को अंत में दु:खरूपी ताप प्रदान करते हैं।\nअसंयम – खाने-पीने में असंयमी व्यक्ति पेट का रोगी बन जाता है। इसी तरह जिस व्यक्ति का वाणी पर संयम नहीं होता, वह किसी से भी गाली-गलौज करें, निन्दा, अपमान करे तो वह अपने जीभ से सम्बन्धित मस्तिष्क के ज्ञान कोषों (cells) को हानि पहुंचता है और मुंह या जीभ के कैंसर या लकवा जैसी बीमारियों का शिकार हो जाता है या पुनर्जन्म में गूंगा होता है।\nमनोविकारों से होने वाले विभिन्न रोग: – हृदय की दूषित भावनाएं हमारे मन और शरीर पर बहुत बुरा प्रभाव डालती हैं-\nगठिया एक भयंकर रोग है। डॉक्टर्स का मानना है कि मन की अशान्ति और चिन्ता से यह रोग उग्र रूप धारण कर लेता है।\nहृदय-रोग क्रोध, चिड़चिड़ापन, आवेश और असंतुलित भावना का परिणाम है। इन विकारों से हृदय धड़कने लगता है और बाद में वही धड़कनें भयानक रोग में बदल जाती हैं। प्रेम और संतुलित जीवन से दूर चले जाना ही इस रोग का कारण है। अत: इसकी अमोघ दवा है-निष्काम भगवत्प्रेम। सभी से प्रेम करने से कठोर-से-कठोर हृदय भी कोमल (रोगमुक्त) बन जाता है।\nडाइबिटीज (मधुमेह) रोग का प्रधान कारण मानसिक थकावट और चिन्ता है। अत्यधिक दु:ख और चिन्ता में शरीर खून में अधिक मात्रा में शक्कर रक्तनलिकाओं में प्रवाहित करता रहता है। इस रोग को दूर करने की एकमात्र दवा है-सबसे प्रेम और मन का सदा निश्चिन्त और प्रसन्न रहना।\n‘उच्च रक्तचाप’ रोग मानसिक संताप, हृदय की वेदना, चिन्ता और भय के कारण होता है। इस रोग की दवा यही है कि मनुष्य अपनी सारी चिन्ताएं परमात्मा को सौंप दे और बात-बात में क्रोध और चिढ़ने का स्वभाव न बनाए।\n‘मैं कभी क्रोध नहीं करुंगा, मैं कभी नहीं चिढूंगा और मैं कभी नहीं डरुंगा’-इस तरह के भाव मन में रखने से मन प्रसन्न होकर शरीर स्वस्थ हो जाता है व रक्तचाप ठीक हो जाता है। क्योंकि-‘मन के हारे हार है, मन के जीते जीत।’\nरोग हमारे पास आयें ही क्यों?\nईश्वर समस्त सद्गुणों-अनन्त साहस, शक्ति, सौन्दर्य, स्वास्थ्य व सम्पत्ति के निधान हैं। हम ईश्वर की संतान हैं, अत: ईश्वर की सम्पूर्ण वस्तु पर हमारा अधिकार है। हमारे जीवन में भी वही साहस, वही शक्ति, वही सौन्दर्य, वही स्वास्थ्य और वही सम्पत्ति होनी चाहिए जो ईश्वर के पास है। यदि हमारे जीवन में ये सब नहीं है तो हमें ईश्वर से सम्पर्क स्थापित करना यानी प्रार्थना करनी चाहिए-\n‘मैं ईश्वर की प्रिय संतान हूँ। अपनी प्रिय संतान को ईश्वर तन और मन का पूर्ण स्वास्थ्य अवश्य प्रदान करेंगे। मेरे पिता परमेश्वर का वरदहस्त मेरे सिर पर है। मेरा शरीर और मन अवश्य स्वस्थ होंगे।’\nमानस रोगों की सर्वश्रेष्ठ औषधि है-भगवन्नाम स्मरण,,,,,,\nराम कृपाँ नासहिं सब रोगा। जौं एहि भाँति बनै संयोगा।। (राचमा ७।१२२।५)\nजिस प्रकार हविष्यान्न की आहुति पाकर कड़ुवा धुआं भी मीठा और सुगन्धित हो जाता है, समुद्र का खारा जल सूर्य की किरणों के सम्पर्क से मीठे जल में बदल जाता है; वैसे ही सदाचार और ईश्वर की प्रार्थना के फलस्वरूप मन के हताश-निराश-उदास विकार दूर होकर नयी तरंग, नयी उमंग में बदल जाते हैं।\nहमारा मन जितना-जितना परमात्मा की ओर झुकता जाएगा, उतनी-उतनी मन में शान्ति आती जाएगी। जहां शान्ति आयी, मन प्रसन्न हो जाएगा। प्रसन्नता आने पर मन का उद्वेग मिट जाता है। उद्वेग मिटना ही दु:खों की समाप्ति है। (गीता २।६५)\nभगवान वेदव्यासजी एक विलक्षण उपाय बतलाते हुए कहते हैं कि यदि मानव संसार के सभी प्राणियों में भगवद्बुद्धि रखते हुए सभी के उपकार का व्रत ले ले तो वह सदा के लिए रोगों से मुक्त हो जाएगा।


Farmers Protest: पेट्रोल-डीजल की कीमतों के खिलाफ 15 मार्च को प्रदर्शन, 26 मार्च को ‘भारत बंद’ | MSB NEWS\nHome देश Farmers Protest: पेट्रोल-डीजल की कीमतों के खिलाफ 15 मार्च को प्रदर्शन, 26...\nनए कृषि कानूनों के खिलाफ प्रदर्शन कर रहे किसानों की तरफ से 26 मार्च को भारत बंद का ऐलान किया गया है. बुधवार को संयुक्त किसान मोर्चा ने प्रेस कॉन्फ्रेंस के दौरान कहा कि पेट्रोल-डीजल और गैस के दामों में बढ़ोतरी के खिलाफ 15 मार्च को प्रदर्शन किया जाएगा. इस दिन प्रदर्शनकारी किसान, ट्रेड यूनियनों के साथ डीजल-पेट्रोल और गैस की बढ़ती कीमतों और निजीकरण के खिलाफ रेलवे स्टेशनों पर धरना-प्रदर्शन करेंगे, ज्ञापन देंगे.\nइसके बाद 17 मार्च को किसान संगठनों के साथ देशभर के मजदूर संगठनों और ट्रांसपोर्ट संगठनों की बैठक बुलाई है, जिसमें 26 मार्च के भारत बंद को लेकर चर्चा की जाएगी.\nसंयुक्त किसान मोर्चा की तरफ से कहा गया है कि 19 मार्च को मंडी बचाओ, खेत बचाओ जबकि 23 मार्च को भगत सिंह की याद में युवा दिवस मनाया जाएगा. लेकिन, 26 मार्च को भारत बंद रखा जाएगा. यह बंद दिल्ली बॉर्डर पर आंदोलन के चार महीने पूरे होने पर किया जाएगा.\nकिसान नेता विकास इस्सर ने कहा- जिन विधायकों ने किसानों का साथ नहीं दिया, उनकी निंदा करते हैं. इनके साथ हम कठोर व्यवहार करेंगे, बहिष्कार करेंगे. किसान ध्यान रखेंगे कि वो लोग गांव के अंदर ना घुस पाएं. सरकार आंदोलन दबाने की कोशिश ना करे. आंदोलन तेज होगा. आज किसान दुखी है.\nगौरतलब है कि प्रदर्शनकारी किसान पिछले साल सितंबर महीने में संसद से पास हुए तीन नए कृषि सुधार संबंधी कानूनों के विरोध में प्रदर्शन कर रहे हैं. इन किसानों की मांग है कि सरकार एमएपी को कानून का हिस्सा बनाने के साथ ही तीन नए कृषि कानूनों को वापस ले. किसानों को डर है कि नए कृषि कानूनों से जहां सरकार मंडी व्यवस्था को खत्म करना चाहती है तो दूसरी तरफ इन कानूनों के जरिए सरकार किसानों को उद्योगपतियों को भरोसे छोड़ देगी.\nहालांकि, सरकार का तर्क है कि इन कानूनों के जरिए कृषि क्षेत्र ने नए निवेश के अवसर खुलेंगे और किसानों की आमदनी बढ़ेगी. इसको लेकर किसान संगठन के प्रतिनिधियों और सरकार के बीच कई दौर की बैठक हो चुकी है. लेकिन, अब तक इस पर नतीजा कुछ भी नहीं निकल पाया है.\nPrevious articleसीएम ममता अस्पताल में भर्ती, EC ने हमले को लेकर रिपोर्ट मांगी\nNext articleमेगन मार्कल ने ब्रिटेन के राजघराने पर लगाया रंगभेद का आरोप


आर्य समाज की स्थापना और लखनऊ में इसका आगमन | postname\nआर्य समाज की स्थापना और लखनऊ में इसका आगमन\nवर्तमान काल में हमें हमारी दिनचर्या में कई समाज देखने को मिलते हैं जो समाज के कई अंग पर काम करते हैं जैसे कि- ब्रम्ह्समाज, प्रार्थनासमाज आदि। इन्ही समाजों में एक महत्वपूर्ण समाज है आर्य समाज जिसने भारत ही नहीं अपितु दुनिया भर में अपनी छाप छोड़ी है। भारत के पुनर्जागरण काल में 19वीं शताब्दी में थियोसोफिकल सोसाइटी (Theosophical Society) के साथ थोड़ा आगे-पीछे ब्रम्ह समाज, प्रार्थनासमाज, देव समाज आदि अनेक संगठनों ने जन्म लिया। परन्तु भारतवर्ष की आधुनिक काल की प्रगतिशील सुधार संस्थाओं में आर्यसमाज का विशेष स्थान है।\nआर्यसमाज की स्थापना 10 अप्रैल, 1875 को स्वामी दयानंद सरस्वती द्वारा मुंबई में हुयी थी। वर्तमान काल में भारत तथा ब्रम्हदेश, थाईलैंड, मलाया, अफ्रीका, पश्चिमी द्वीपसमूह आदि में लगभग 9,000 समाज हैं जहाँ इनके सदस्यों की संख्या 50 लाख से अधिक है। दयानंद सरस्वती ने अपने उपदेशों व आर्यसमाज के प्रचार की शुरुआत आगरा से की थी। अपने उपदेशों में उन्होंने झूठे धर्मों का खण्डन करने के लिए ‘पाखण्ड खण्डनी पताका’ लहराई। इन्होंने अपने उपदेशों में मूर्तिपूजा, बहुदेववाद, अवतारवाद, पशुबलि, श्राद्ध, जंत्र, तंत्र-मंत्र, झूठे कर्मकाण्ड आदि की आलोचना की। स्वामी दयानंद जी ने वेदों को ईश्वरीय ज्ञान मानते हुए ‘पुनः वेदों की ओर चलो’ का नारा दिया। सामाजिक सुधार के क्षेत्र में इन्होंने छुआछूत एवं जन्म के आधार पर जाति प्रथा की आलोचना की। वे शूद्रों एवं स्त्रियों के वेदों की शिक्षा ग्रहण करने के अधिकारों के हिमायती थे। इस संस्था का प्रसार महाराष्ट्र के अलावा उत्तर प्रदेश, पंजाब, राजस्थान एवं बिहार में भी हुआ। आर्य समाज का प्रचार-प्रसार पंजाब में अधिक सफल रहा।\nलखनऊ में वर्तमानकाल में आर्यसमाज का मंदिर आज भी कार्यान्वित है। लखनऊ में आर्य समाज की स्थापना सन 1883 में हुयी थी। लखनऊ में उसी दौरान एक आर्य समाज के मंदिर की भी स्थापना की गयी थी जो कि अब लखनऊ शहर के गणेशगंज में स्थित है। यह मंदिर विभिन्न व्यक्तियों द्वारा की गयी आर्थिक सहायता के बल पर बनवाया गया था। कुछ अन्य आर्य समाज के मंदिर नरही, डालीगंज, रकाबगंज, एवं अलीगंज में भी स्थित हैं। जैसा की लखनऊ अंग्रेजों का गढ़ था तो यहाँ पर सभी भारतीयों को एक माला में पिरोने के लिए आर्य समाज की स्थापना की गयी थी। वर्तमानकाल में ये मंदिर अंतरजातीय विवाह करने वालों के लिए वरदान के रूप में जाने जाते हैं।\nचित्र- आर्य समाज मंदिर, लखनऊ\n1. सामाजिक विज्ञानं हिंदी विश्वकोष खंड-2 (आ), डॉ श्याम सिंह शशि\n2. दूसरा लखनऊ, नदीम हसन\n3. स्वामी दयानंद सरस्वती, मधुर अथैया


जानें- कौन था तैमूर, जिस पर करीना-सैफ ने रखा है अपने बच्चे का नाम - know about who is taimur in history tedu - AajTak\nमोहित पारीक नई दिल्ली, 22 December 2017\nतैमूरलंग उर्फ तैमूर लंगड़ा (1336-1405) तुर्की से चलकर हिंदुस्तान आया था. उसका जन्म 1336 में बारअक्स में हुआ था. 1369 में तैमूर समरकंद का बादशाह बन गया. वही समरकंद जहां से बाबर आया था. चंगेज खान की तर्ज पर तैमूर ने भी लड़ाई से ज्यादा विनाश शुरू किया. इनकी पॉलिसी को बाद में स्कॉर्च्ड अर्थ पॉलिसी कहा गया. 1393 तक पूरे मेसोपोटामिया यानी इराक तक तैमूर का अधिकार हो गया.\n1398 में भारत पहुंचा\nउस वक्त भारत का नाम दुनिया में सम्मान से लिया जाता था. धनी देश हुआ करता था भारत. 1398 में तैमूर भारत के करीब पहुंचा और मुल्तान को जीता. उसके बाद भारत पर हमला कर दिया. 13 अक्टूबर 1398 को तैमूर सिंधु, रावी और झेलम को पार कर भारत में दाखिल हुआ. उसके बाद भटनेर और पानीपत होते हुए दिल्ली पहुंचा. तैमूर 15 दिन तक यहां की संपत्ति लादता रहा. कारीगरों को बंदी बनाकर ले जाता रहा. इन्हीं कारीगरों से उसने अपने यहां जामा मस्जिद बनवाई थी.\nचीन पर भी हमला करने का था प्लान\nवो मेरठ गया. हरिद्वार तक पहुंचा. उस पर यहां से कीमती सामानों को लूटने के आरोप लगे. जम्मू तक पहुंचा. मार्च 1399 में वापस लौट गया. वापस लौट कर उसने महान ऑटोमन साम्राज्य के शासक को हराया. उसके बाद चीन पर भी हमला करने का प्लान था इसका. पर 1405 में इसकी मौत हो गई.\nहालांकि, तैमूर को उसकी मिलिट्री स्ट्रैटजी के लिए जाना जाता है. एक कुशल सेनापति जिसने अपने सैनिकों को हर तरह की लड़ाई के लिए तैयार किया. यहां तक कि चीन पर भी हमले के लिए तैयार कर लिया था. इसके साथ ही कई सारे कल्चर्स को जोड़ने का भी श्रेय तैमूर को प्राप्त है.


कहो कौन्तेय-८४ - Pravakta.Com | प्रवक्‍ता.कॉम\n(कर्ण-वध के कारण अर्जुन का विषाद)\nपिछले अठारह दिनों का कोलाहल अकस्मात ही निःस्तब्ध सायंकाल में परिवर्तित हो गया है। रात्रि के साथ विषाद की काली छाया समस्त पृथ्वी को अपने आप में समा लेने को आतुर है। मनुष्य रूप में धरती पर जन्म लेनेवाले सद्असद् जीव, आत्मा रूप में अचर-अगम ब्रह्मांड में विलीन हो गए हैं। कितनी पीड़ाएं, कितनी विवशताएं, कितने पाप-पुण्य, उचित-अनुचित, धर्म-अधर्म, नाते-रिश्ते – सबको लील गया यह कुरुक्षेत्र। जीते हैं हम – अग्रज युधिष्ठिर, भैया भीम, नकुल, सहदेव और मैं, पृथापुत्र पार्थ। युद्ध जीतकर भी आत्मा अतृप्त है। मन में एक बड़ा-सा कंटक चुभ गया है। अब तो यह जीवन भर पीड़ा देता रहेगा। मर्मस्थल में चुभा यह कंटक जीवनपर्यन्त कसकता रहेगा। अवचेतन में सुनता हूं कर्ण का अट्टहास —\n“तो जीत गए तुम गाण्डीवधारी, पृथ्वी के सर्वश्रेष्ठ धनुर्धर, पृथापुत्र पार्थ! विपुल विद्याओं, भांति-भांति के दिव्यास्त्रों के स्वामी, पाण्डवश्रेष्ठ अर्जुन – क्या पाया तुमने? लक्ष-लक्ष विधवाओं का क्रन्दन, क्षत-विक्षत विजयश्री, रक्तरंजित हस्तिनापुर क साम्राज्य और कर्ण-वध की पीड़ा, जो शेष जीवन के अन्त तक तुम्हारा पीछा करती रहेगी। मैं हूं तुम्हारा चिर शत्रु कर्ण – तुम्हारी अधिकार सीमा से परे, तुम्हारे आंजलिक बाण की परिधि से बहुत-बहुत दूर। दुख, शोक और पश्चाताप की सरिता में गोते लगाते हुए, उस पार तुम हो – इस पार मैं हूं, सुख-दुख, राग-द्वेष, मान-अपमान, विरक्ति-मोह, अपना-पराया, सारे बंधनों से मुक्त। मैं हंस रहा हूं, तुम रो रहे हो। तुम्हीं बताओ – कौन जीता – मैं, या तुम?\n“कृष्ण! कृष्ण!! संभालो मेरे इस मन को। मेरे जीवन की सबसे बड़ी उपलब्धि तुम ही तो हो। तुम्हीं तो सचराचर ब्रह्माण्ड के कर्त्ता हो, नियामक हो। मैं तो वलय मात्र हूं – तुम्हारे प्रकाश वृत्त का, तुम्हारी प्रतिच्छवि मात्र हूं। देर से सुन रहा हूं मातु कुन्ती का अरण्य रोदन – हाहाकार करते हुए हृदय की आर्त्त पुकार – प्रथम पुत्र कर्ण के लिए। कर्ण के लिए उनकी अपरिमित करुणा आलोचना का विषय भी बनेगी, लेकिन माता तो माता ही है – समस्त पृथ्वी की धूरी – हम पुत्रों को गर्भ में नौ-नौ मास धारण करके धरा पर लानेवाली मेरी माता कुन्ती – वृद्धावस्था ने उसके मुखमण्डल को और प्रदीप्त कर दिया है – जैसे चन्द्रमा की शीतल आभा – ज्योतिस्नात, श्वेतवस्त्रावृता मां कुन्ती। अन्तर्मन का कोलाहल शान्त नहीं हो पा रहा। मां की गोद में छुप जाना चाहता हूं – जागतिक दुख, शोक, पीड़ा, चीत्कार, रुदन से परे। कुछ घड़ी क्लान्त तन-मन को वात्सल्य की छाया में विस्मृत कर देना चाहता हूं। लेकिन यह संभव है क्या? मैं तो उसका अपराधी हूं। मैंने उसके प्रथम पुत्र, अपने ज्येष्ठ सहोदर भ्राता कर्ण का वध इन्हीं हाथों से किया है। रथ से चक्र निकालते हुए कुछ घड़ी के लिए जीवन दान मांगा था उसने। कितना कृपण निकला मैं! उस महान दानवीर को कुछ क्षण का दान भी नहीं दे सका। क्या क्षमा मांगने पर भी वह मुझे क्षमा कर पाएगी? मैं विक्षिप्तों की भांति बैठे-बैठे प्रलाप कर रहा था कि दाहिने कन्धे पर श्रीकृष्ण के कर-कमलों के शीतल स्पर्श ने मुझे चैतन्य किया।\nमैं खड़ा हुआ, मुड़ा और मधुसूदन के वक्षस्थल पर अपना सिर टिका दिया। मेरे नेत्रों के निरन्तर अश्रु प्रवाह ने उनके वक्षस्थल को भिंगो दिया। मेरा मुख अपने सामने कर पीत उत्तरीय से मेरे आंसू पोंछते हुए उन्होंने कहा –\n“हे पार्थ! धैर्य रखो। धैर्य, धर्म, मित्र और पत्नी की परीक्षा संकट के समय ही होती है। यह तुम्हारी परीक्षा की घड़ी है। माता कुन्ती के रहस्योद्घाटन ने तुम सभी भ्राताओं को झकझोर दिया है। अपने ही हाथों, अपने सबसे ज्येष्ठ भ्राता के वध के अपराध बोध के भाव से तुम दबे जा रहे हो। इस समय तुम्हारी आंखों से बहते हुए अश्रु, न तो अभिमन्यु के लिए हैं और न ही द्रौपदी के पांच पुत्रों के लिए। अपने आंसू के प्रत्येक बूंद में तुम कर्ण की छवि देख रहे हो। तुम्हारा हृदय करुणा का सागर है। तुम इस विश्व के ऐसे अद्वितीय योद्धा हो जो शत्रु के लिए भी करुणा के भाव रखते हो। मैं तुम्हारे इस स्वभाव से भलीभांति परिचित हूं। तुमने स्वजनों के प्रेम में अधीर होकर युद्ध के प्रथम दिवस ही जब गाण्डीव को फेंक दिया था, मुझे तनिक भी आश्चर्य नहीं हुआ था। अगर तुम ऐसा नहीं करते, तो मैं चकित होता।\nधनंजय! आज मैं गर्व और प्रसन्नता से कह सकता हूं कि मेरे सर्वप्रिय मित्र ने जन्म से लेकर आजतक कभी अधर्म और अन्याय का पल भर के किए भी आचरण नहीं किया है। उसके हृदय में करुणा का महासागर सदैव हिलोरें लेता रहता है। तुम्हारी यही विशेषताएं तुम्हें अन्य योद्धाओं से पृथक करती हैं और तुम्हें सर्वकालिक सबसे महान योद्धा, विचारक और एक पूर्ण मानव के रूप में स्थापित करती हैं । तुम्हारे अतिरिक्त, युद्ध आरंभ होने की वेला में किसी भी योद्धा को स्वजनों के लिए मोह क्यों नहीं उत्पन्न हुआ? पितामह भीष्म, आचार्य द्रोण और अग्रज कर्ण, जिनके लिए तुम्हारी आंखों में आंसू सूखते नहीं, सभी युद्ध के लिए शंखनाद कर रहे थे। दूसरों के दुखों से सदा दुखी हो जाने वाले तुम्हारे ज्येष्ठ भ्राता युधिष्ठिर भी युद्ध के लिए उतावले हो रहे थे। सबकी अपनी-अपनी विवशताएं थीं, अपने-अपने स्वार्थ थे। एकमात्र तुम थे अर्जुन, सिर्फ तुम, जिसका कोई निजी स्वार्थ न युद्ध रोकने में था और न युद्ध करने में। मानवता के प्रति तुम्हारे समर्पण ने मुझे गीता के अठारह अध्याय के उपदेश सुनाने को विवश किया। मैं तुम्हारा मोह दूर करने में सफल रहा। विगत अठारह दिनों तक तुमने हिमालय की तरह अविचल रहकर कर्त्तव्य पालन किया है। तुमने किसी को नहीं मारा है। तुम तो निमित्त मात्र रहे हो। युद्धाग्नि तो मैंने प्रज्ज्वलित की थी। स्वयं मैंने तुम्हारे अश्वों का संचालन करने के लिए नन्दिघोष रथ की वल्गाएं अपने हाथ में ली थीं। तुम्हारी तो कोई प्रतिज्ञा अबतक भंग नहीं हुई है, लेकिन मेरी? युद्ध के तीसरे दिन ही हाथ में शस्त्र न उठाने की प्रतिज्ञा भंग हो गई, फिर भी उसकी मैंने कोई चिन्ता नहीं की, कभी पश्चाताप नहीं किया। आज मेरी प्रिय यादव सेना का एक भी सैनिक जीवित नहीं है। मेरा सर्वप्रिय भगिनी-पुत्र अभिमन्यु मेरे जीवित रहते वीरगति को प्राप्त हो गया। अपनी बहन सुभद्रा की सूनी गोद देख क्या मेरा मन हाहाकार नहीं कर उठता है?\nकभी सोचा है तुमने, क्यों किया मैंने यह सब?\nजन्म से लेकर आजतक तुमलोगों ने क्या पाया है? कष्ट और सिर्फ कष्ट, यही न? तुमलोगों का अपराध मात्र यही था न कि तुमलोग न्याय और धर्म के पुजारी थे। द्रौपदी के चीरहरण के समय हस्तिनापुर में विद्रोह हो जाना चाहिए था, लेकिन आम नागरिकों ने इसे राजमहल का एक सामान्य खेल समझा। मेरे बार-बार प्रोत्साहित करने पर भी जिस पितामह से तुम सदा मृदुयुद्ध ही करते रहे, वे सभा में उपस्थित थे और थे दुशासन के कुकृत्यों के प्रत्यक्षदर्शी भी। जिनसे तुम सदैव प्रत्यक्ष युद्ध से बचने के प्रयास करते रहे, वे तुम्हारे श्रद्धेय गुरुवर द्रोण, द्यूतसभा में बैठे-बैठे अपनी शुभ्र-धवल दाढ़ी सहला रहे थे।\nइस पृथ्वी के किस राजा को यह ज्ञात नहीं था कि तुमलोगों के साथ घोर अन्याय हुआ है। इस महासमर में, जब धर्म और अधर्म में से, किसी एक का पक्ष लेने के लिए सबको निमंत्रित किया गया, तो क्या हुआ? स्वार्थ के वशीभूत अधिकांश क्षत्रपों ने, जिसमें तुम्हारे मातुल शल्य भी सम्मिलित थे, अधर्म क साथ दिया, दुर्योधन के साथ खड़े हुए। अपने समस्त प्रयासों, सत्य, न्याय और धर्म की दुहाई के उपरान्त भी हम मात्र सात अक्षौहिणी सेना अपने पक्ष में एकत्र कर पाए। अधर्म के साथ बहुमत था – ग्यारह अक्षौहिणी सेना का।\nकौन नहीं जानता कि युद्ध कभी अन्तिम सत्य नहीं होता। युद्ध से सारी समस्याएं कभी सुलझती नहीं, सारे प्रश्न कभी हल होते नहीं। लेकिन जब मानव जाति धर्म और न्याय से श्रद्धा खोने के कगार पर पहुंच जाय, समाज के पतनोन्मुख होने में कोई शंका न रह जाय, राष्ट्र की सांस्कृतिक नींव बुरी तरह हिल जाय और आनेवाली पीढ़ी के पास विवेकयुक्त, सर्वकल्याणकारी रम्य सपनों की कोई संभावना शेष न रह जाय, तो महायुद्ध अपरिहार्य हो जाता है।\nक्या द्रौपदी के निष्कलंक चरित्र को अपमान का विषय बनाने वाले दुर्योधन-दुशासन को दण्ड देना आवश्यक नहीं था? क्या शकुनि मामा की कपटपूर्ण कूटनीति का सदा सर्वदा के लिए उन्मूलन आवश्यक नहीं था? क्या भीष्म-द्रोण की मुग्ध असमर्थता का मुंह खोलना आवश्यक नहीं था? क्या धृतराष्ट्र के दृष्टिहीन नेत्रों में सत्य का चमचमाता अंजन लगाना आवश्यक नहीं था? क्या कर्ण के पथभ्रष्ट, मार्गच्युत और अखंड संभ्रमित जीवन को स्वर्ग का सुयोग्य मार्ग दिखाना आवश्यक नहीं था?\nजिस कर्ण के वध का प्रायश्चित तुम कर रहे हो, उसे सन्मार्ग पर लाने का मैंने स्वयं प्रयास किया था –\nयुद्ध के पूर्व जब मैं शान्ति का प्रस्ताव लेकर हस्तिनापुर गया था, तो कर्ण से भेंट हुई थी। शान्तिवार्त्ता विफल होने के पश्चात मैंने राजसभा से प्रस्थान किया। कर्ण मुझे विदा करने महाद्वार तक आया। मैंने पीछे मुड़ सबसे विदा ली, प्रणाम किया लेकिन कर्ण का हाथ पकड़ रथ में अपने साथ बिठा लिया। वह यंत्रवत मेरे साथ चल पड़ा। नगर की सीमा से बाहर आते ही एक वटवृक्ष दिखाई पड़ा। रथ को मार्ग पर ज्यों-का-त्यों छोड़, मैं कर्ण को साथ ले, वृक्ष की घनी छाया में बैठ गया।\nप्रकृति हमारे प्रत्येक सुख-दुख की साक्षी होती है। वृक्ष की छाया में कर्ण के साथ बैठना, जैसे आत्मा के अंश को अपने में लीन करने का विनम्र प्रयास था। जानते हो कौन्तेय, उस क्षण कर्ण के साथ बैठा मैं, उसमें अपनी ही प्रतिच्छवि देख रहा था। ऐसा नहीं कि मैं कूटनीतिज्ञ नहीं, लेकिन न जाने क्यों, उस क्षण मन भर आया था – उस ज्येष्ठ कौन्तेय के लिए। तुम मेरी छवि हो अर्जुन; तुममें, तुम्हारे हर कर्म में, मैं ही प्रकाशित होता हूं। तुम्हारा कर्म भी मैं हूं. कर्त्ता भी मैं। आत्मन! तुम्हारे ही नेत्रों की आभा झिलमिला रही थी उस क्षण दानवीर कर्ण के आयत नेत्रों में। मेरे हस्त-स्पर्श से जैसे उसका व्यक्तित्व संकुचित-सा हो उठा था। अनायास ही लगा मुझे कि मेरा स्नेह-स्पर्श उसके मन को जल से लदे मेघ-सा बना गया है, जो उंगली के हल्के स्पर्श से बरस जाएगा। हृदय में एक हूक-सी उठी थी पार्थ! तुम जानते हो, मैं ही जगत के चराचर प्राणियों का नियन्ता हूं, मनुष्यों की भाग्यविधि बनती है, मेरी ही धुन पर, तीनों लोक समाहित हैं, मुझीं में। मैं ही ब्रह्म हूं, मेरे ही अंश रूप में यह पृथ्वी अनगिनत प्राणियों से आपूरित है; तो मैं न जान पाऊंगा अपने ही अंशी की परिणति? मानवावतार लिया मैंने, तो साधारण मनुष्य के मन का द्वंद्व ही विचलित कर उठा मुझे। एक तीव्र संवेग जगा जिसने कौरवों के दुष्कर्म के परिणामस्वरूप क्रोध के स्थाई भाव पर आधिपत्य जमाते हुए मुझसे कहा – कर्ण की नियति बदल दूं। कह दूं कि हे आत्मन! अपने अंश को पहचानो, चले आओ मेरे पास, हो जाओ एकात्म। मैं ही सच्चिदानन्द हूं, ब्रह्म हूं। मैं ही सत्, नित्य और चैतन्य हूं, मैं ही आनन्द स्वरूप हूं। जो सत्य है, उसका बोध हो जाए तो जीव सच्चिदानन्द हो जाय, ब्रह्मानन्द का अनुभव करे; तुम भी मुझमें एकाकार हो जाओ कर्ण। इच्छा हुई कि उससे कहूं कि सत् ही यथार्थ है, और चित् है उसका बोध। सत्य की चेतना ही आनन्द देती है, अतः उस आनन्द को पहचानो।\nTags: episodes of mahabharta, Kaho Kauntey, कर्ण-वध के कारण अर्जुन का विषाद, कहो कौन्तेय\nPrevious कहो कौन्तेय-८३\nNext कहो कौन्तेय-८५


4500 एमएएच Asus एनएफसी फ़ोन मूल्य सूची भारत में\nक्या आप 4500 एमएएच Asus एनएफसी फ़ोन मूल्य सूची खोज रहे हैं? यहां हमने 4500 एमएएच Asus एनएफसी फ़ोन मूल्य सूची के बारे में लिखा है जो August, 2020 के लिए है जो आपके बजट को फिट करता है और अच्छा प्रदर्शन देता है। हम भारत में 4500 एमएएच Asus एनएफसी फ़ोन मूल्य सूची लाते हैं। अपने बजट के तहत शीर्ष 4500 एमएएच Asus एनएफसी फ़ोन मूल्य सूची की सूची प्राप्त करें। आप Mr. Phone स्कोर, कीमतें, संबंधित डिवाइस और संबंधित उपकरणों से उनकी तुलना कर सकते हैं।\n4500 एमएएच Asus एनएफसी फ़ोन मूल्य सूची की सूची (04 August 2020)\nAsus ROG Phone सबसे अच्छा 4500 एमएएच Asus एनएफसी फ़ोन मूल्य सूची में से एक है और यह भी बहुत आकर्षक लग रहा है। इस फोन के मूल में Qualcomm Snapdragon 845 है, जो 8 GB के साथ अपेक्षाकृत चिकनी उपयोगकर्ता अनुभव सुनिश्चित करता है। Asus ROG Phone में एक 12 MP पिछला कैमरा सेटअप और एक 8 MP फ्रंट कैमरा है। ये दोनों कैमरे सक्षम निशानेबाजों हैं। 128 GB का ऑनबोर्ड संग्रहण आपकी सभी फ़ाइलों के लिए पर्याप्त होना चाहिए। Asus ROG Phone एक फीचर पैक स्मार्टफोन है, यही कारण है कि यह अनिवार्य रूप से शीर्ष 4500 एमएएच Asus एनएफसी फ़ोन मूल्य सूची में से एक बन जाता है।


चलाते हैं टचस्क्रीन फोन तो बहुत बड़े खतरे में हैं आप | Madhya Uday - Online Hindi News Portal\nPosted on December 19, 2017 by Madhya Uday\nसेंटर के प्रो. निआम शेहदेह कहते हैं, ‘इन फोन के कारण लोगों का शारीरिक श्रम बहुत कम हो गया है। दिनभर केवल हाथ और अंगुलियां सबसे ज्यादा चलते हैं, बाकी शरीर स्थिर रहता है।’\nटच स्क्रीन स्मार्टफोन के बच्चों की आंखों पर पड़ने वाले असर को लेकर पहले भी काफी कुछ लिखा-कहा जा चुका है। आई स्पेशलिस्ट डॉ. महेश अग्रवाल का कहना है कि पिछले कुछ समय से तीन से पांच साल के उम्र के बच्चों में चश्में के नंबर तेजी से बढ़ने लगे हैं। बच्चों में आंखों का मिचमिचाना, भारीपन, थकावट, सिर में दर्द जैसी समस्याएं सामने आ रही हैं। ऐसे में पैरेंट्स को साल में एक बार रेगुलर चेकअप कराना जरूरी है।\nसाइक्रियाटिस्ट डॉ.उज्जवल सरदेसाई ने बताया कि 8 से 10 साल तक के बच्चे स्मार्टफोन की लत का ज्यादा शिकार हो रहे हैं। बच्चे का चिड़चिड़ाना, बच्चे का गुस्सैल होना थोड़ा खतरे के संकेत हैंं। बच्चों को कलरफुल चीजें पसंद है, लिहाजा वे स्मार्टफोन के प्रति जल्दी आकर्षित होते हैं। ऐसे में पैरेंट्स पुराने फिजीकली गेम्स की तरफ लौट सकते हैं।


Tula/Libra Rashifal 2021: तुला राशि वालों के लिए कैसा रहेगा नया साल? जानें 2021 का भविष्यफल - Rashiphal AajTak\nTula/Libra Rashifal 2021: 2021 में तुला राशि को शनि की ढैया करेगी परेशान, जानें- पूरे साल का भविष्यफल\n11 दिसंबर 2020,\nअपडेटेड 2:18 PM IST\nतुला राशि के जातकों के लिए साल 2021 कई तरह की चुनौतियां लेकर आ रहा है. इस साल आपको बहुत समझदारी से योजनाएं बनाकर आगे चलना होगा. ज्योतिषाचार्य अरुणेश कुमार शर्मा से जानते हैं कि आने वाला साल तुला राशि (Tula Rashi in 2021) की सेहत, शिक्षा, करियर और आर्थिक मोर्चे पर कैसा रहेगा.\nसामान्य- साल 2021 आपके लिए समझ संतुलन और सतर्कता से आगे बढ़ने वाला वर्ष है. कोई भी कार्य जांच परख कर ही करें. अपनों की अपेक्षाओं पर खरे उतरने का प्रयास करें. परिवार में सामंजस्य के लिए अतिरिक्त प्रयास करना पड़ सकता है. साल के शुरूआती माह में धैर्य बनाए रखने के जरूरत होगी. जून के मध्य के बाद ज्यादा बेहतर परिस्थितियां बनेंगी. वर्ष भर शनि का चौथे भाव में गोचर ढैया सूचक है. शनि की शांति का उपाय लेते रहें. अपनी बात को लेकर किसी तरह की जिद में न आएं. शासन-प्रशासन से तालमेल साधारण रहेगा. ऐसे लोगों से मित्रता बढ़ाएं जो आपके मनोबल में सहायक हों. दोस्तों का साथ उल्लेखनीय रहेगा.\nआर्थिक- साल 2021 में आप आर्थिक मामलों में बेहतर बने रहेंगे. नए लोगों से कारोबारी चर्चा में सतर्कता रखें. प्रलोभन और आकर्षण में आने से बचें. उतावलेपन से बचने की जरूरत है वरना बात बिगड़ सकती है. महत्वपूर्ण कार्यों को परिजनों से चर्चा कर के करें. व्यापार व्यवसाय में रुटीन बनाए रखें. नवीन प्रयासों में उत्तरार्ध के बाद तेजी ला सकते हैं.\nशिक्षा- शिक्षा के क्षेत्र 2021 आपके लिए शुभ संकेत लेकर आया है. साधारण शुरूआत के बावजूद इस साल आप बेहतर प्रदर्शन करने में सफल हो सकते हैं. उत्तर्रार्ध में अधिक प्रभावी परिणाम प्राप्त होंगे. सहपाठियों का सहयोग बना रहेगा. उच्च शिक्षा और विषयगत मामलों में अच्छा करेंगे. परिणाम के लिए शॉर्टकट अपनाने से बचें.प्रेम- प्रेम संबंधों में त्याग और विश्वास बनाए रखें. भावनाओं पर नियंत्रण रखें. महत्वपूर्ण वार्तालाप से पहले उचित विचार अवश्य कर लें. मित्रों के साथ श्रेष्ठ समय साझा करेंगे. मन की बात अनावश्यक किसी को न बताएं. गरिमा गोपनीयता का ध्यान रखें. विवाहादि मांगलिक कार्यों के योग अप्रैल के बाद बनेंगे.\nप्रेम- प्रेम संबंधों में त्याग और विश्वास बनाए रखें. भावनाओं पर नियंत्रण रखें. महत्वपूर्ण वार्तालाप से पहले उचित विचार अवश्य कर लें. मित्रों के साथ श्रेष्ठ समय साझा करेंगे. मन की बात अनावश्यक किसी को न बताएं. गरिमा गोपनीयता का ध्यान रखें. विवाहादि मांगलिक कार्यों के योग अप्रैल के बाद बनेंगे.\nनौकरी- जॉब से जुड़े लोग भावुकता का त्याग करें. काम से काम रखने की नीति अपनाएं. संवेदनशीलता और व्यर्थ वार्तालाप से बात बिगड़ सकती है. पद प्रतिष्ठा और पदोन्नति के अवसर उत्तर्रार्ध में ज्यादा बेहतर बनेंगे. पूर्वार्ध में अनावश्यक हलचल और बदलाव से बचें.\nसेहत- स्वास्थ्य के मामले में वर्ष 2021 आपके लिए संवेदनशील है. रुटीन चेकअप और सावधानियों की अनदेखी से बचें. हृदय रोग और उच्च रक्तचाप से पीड़ित अधिक सावधान रहें. अति उत्साह में कार्य न करें. मनोबल बढ़ाए रखने वाले लोगों से निकटता रखें. खानपान का ध्यान रखें. देर रात तक न जागें.\nKanya/Virgo Rashifal 2021: 2021 में कन्या राशि पर मेहरबान रहेंगे शनि, जानें- पूरे साल का भविष्यफल\nSingh/Leo Rashifal 2021: सिंह राशि वालों का नौकरी-कारोबार में कैसा रहेगा हाल? जानें 2021 का भविष्यफल\nKark/Cancer Rashifal 2021: कर्क राशि वालों के लिए कैसा रहेगा 2021, मिलेगी सफलता या होंगी मुश्किलें?\nKetu Effect on Zodiac signs 2021: नए साल में किन राशियों को दिक्कत देगा केतु? ये6राशि वाले रहें सावधान\nNew Year 2021: नए साल पर घर ले आइए ये 10 शुभ चीजें, बढ़ेगा सुख और आर्थिक समृद्धि


कोशिका विज्ञान (Cytology) - The Knowledge Gateway\nHome Blog कोशिका विज्ञान (Cytology)\n→ कोशिका विज्ञान (Cytology)\nकोशिका विज्ञान के अन्तर्गत जीवद्रव्य तथा कोशिका का अध्ययन किया जाता है ।\n→ जीवद्रव्य क्या है ?\nयह तरल रंगहीन गाढ़ा, लसलसा, वजनयुक्त पदार्थ है । जीवन की सारी जैविक क्रियाएं इसी से संचालित होती हैं जिसके कारण इसे जीवन का भौतिक आधार कहते हैं । जीवद्रव्य में कार्बनिक तथा अकार्बनिक योगिक का अनुपात 81 अनुपाती 19 होता है । जीव द्रव्य का लगभग 80% भाग जल होता है ।\n→ जीव द्रव्य का निर्माण किन तत्वों से होता है ?\nजीव द्रव्य का निर्माण निम्नलिखित4तत्वों से होता है-\nऑक्सीजन 76% 2. हाइड्रोजन 10% 3. कार्बन 10.5% 4. नाइट्रोजन 2.5% ।\n→ जीवद्रव्य को कितने भागों में बांटा गया है ?\nजीवद्रव्य को दो भागों में बांटा गया है-\nकेन्द्रक द्रव्य ।\nकोशिका द्रव्य– यह कोशिका के अन्दर केन्द्रक तथा कोशिका झिल्ली के बीच रहता है ।\nकेन्द्रक द्रव्य- यह कोशिका में केन्द्रक के भीतर रहता है ।\n→ कोशिका क्या है ?\nकोशिका मानव जीवन की सबसे छोटी कार्यात्मक एवं संरचनात्मक इकाई है जिसकी खोज सन 1965 ई0 में अंग्रेज वैज्ञानिक रॉबर्ट हुक ने की थी । कोशिका का सिद्धान्त सन् 1838- 39 ई0 में स्लाइडेन तथा श्वान ने किया था । सबसे बड़ी कोशिका शुतुरमुर्ग के अण्डे की तथा सबसे लम्बी कोशिका तंत्रिका तन्त्र की कोशिका होती है ।\n→ कोशिका कितने प्रकार की होती है ?\nकोशिका दो प्रकार की होती है-\nप्रोकैरियोटिक कोशिका ।\nयूकैरियोटिक कोशिका ।\n→ प्रोकैरियोटिक कोशिका क्या है ?\nइसमें हिस्टोन प्रोटीन न होने के कारण क्रोमेटिन नहीं बन पाता । गुणसूत्र के रूप में केवल डी0एन0ए0 ही रहता है । इसमें केन्द्रक, माइटोकांड्रिया तथा लिंग प्रजनन नहीं पाया जाता । कोशिका भित्ति प्रोटीन तथा कार्बोहाइड्रेट की बनी होती है । केंद्रक झिल्ली नहीं पाई जाती । डी0एन0ए0 एकल सूत्र के रूप में पाया जाता है । श्वसन प्लाज्मा झिल्ली द्वारा होता है । ऐसी कोशिकाएं जीवाणुओं तथा नील हरित शैवालों में पाई जाती हैं ।\n→ यूकैरियोटिक कोशिका क्या है ?\nइसमें माइटोकांड्रिया, केन्द्रक, केन्द्रक झिल्ली, क्रोमैटिन तथा हिस्टोन प्रोटीन पाई जाती है । कोशिका भित्ति सेलुलोज की बनी होती है । डीएनए पूर्ण विकसित तथा दोहरे सूत्र के रूप में पाया जाता है । स्वसन माइटोकाण्ड्रिया द्वारा होता है । लिंग प्रजनन पाया जाता है ।\n→ कोशिका के मुख्य भाग के कितने भाग हैं ?\nकोशिका के निम्नलिखित भाग हैं –\n1 कोशिका भित्ति 2. कोशिका झिल्ली 3. तारककाय 4. अन्त: प्रद्रव्य जालिका 5. राइबोसोम 6. माइटोकांड्रिया 7. गाल्जीकाय 8. लाइसोसोम 9. लवक 10. रसधानी 11. केन्द्रक ।\nकोशिका भित्ति : यह सैलूलोज की बनी होती है तथा मात्र पादप कोशिका में पाई जाती है ।\nकोशिका झिल्ली– यह एक अर्ध पारगम्य झिल्ली होती है जिसका मुख्य कार्य कोशिका के अन्दर जाने वाले तथा कोशिका के अन्दर से बाहर आने वाले पदार्थों का निर्धारण करना है ।\nतारककाय– इसकी खोज बोबेरी ने किया था तथा यह केवल जन्तु कोशिका में पाया जाता है । इसके अन्दर पाया जाने वाला सेंट्रियोल समसूत्री विभाजन में ध्रुव का निर्माण करता है । यह पादप कोशिका में नहीं पाया जाता है ।\nअन्त: प्रद्रव्य जालिका– इसमें किनारे किनारे कुछ भागों पर छोटी-छोटी कणिकाएं होती हैं जिसे राइबोसोम कहा जाता है । अन्त: प्रद्रव्य जालिका का मुख्य कार्य उन सभी प्रोटीन तथा वसाओं का संचरण करना है जो कि विभिन्न झिल्लियों जैसे- कोशिका झिल्ली, केन्द्रक झिल्ली आदि का निर्माण करना है ।\nराइबोसोम– राइबोन्यूक्लिक एसिड नामक अम्ल तथा प्रोटीन की बनी होती है । यह प्रोटीन का उत्पादन स्थल है जिसके कारण इसे प्रोटीन की फैक्ट्री कहा जाता है ।\nमाइटोकाण्ड्रिया– इसकी खोज सन 1886 ई0 में अल्टमैंन ने किया था । समस्त ऊर्जावान कार्बनिक पदार्थों का ऑक्सीकरण माइट्रोकांड्रिया में ही होता है जिसके कारण इसमें काफी ऊर्जा प्राप्त होती है इसलिए माइट्रोकाण्ड्रिया को ऊर्जा घर या कोशिका का इंजन या कोशिका का शक्ति केन्द्र भी कहा जाता है ।\nगाल्जीकाय- इसकी खोज इटली की प्रसिद्ध वैज्ञानिक कैमिलो गाल्जी ने किया था । इसे कोशिका के अणुओं का यातायात प्रबंधक कहते हैं । यह कोशिका भित्ति, लाइसोसोम तथा ग्लाइकोप्रोटीन का निर्माण करता है ।\nलाइसोसोम– इसकी खोज प्रसिद्ध वैज्ञानिक डी- डूबे ने किया था । इसमें 24 प्रकार के एन्जाइम पाए जाते हैं । इसका मुख्य कार्य बाहरी पदार्थों का भक्षण व पाचन करना है । इसे आत्मघाती थैली कहा जाता है ।\nलवक– यह जन्तु कोशिका में नहीं पाया जाता, मात्र पादप कोशिका में ही पाया जाता है । लवक तीन प्रकार के होते हैं- 1. हरित लवक 2. अवर्णी लवक 3. वर्णी लवक ।\nइसमें हरे रंग का पर्ण हरित नामक पदार्थ पाया जाता है जिसकी सहायता से यह प्रकाश संश्लेषण की क्रिया द्वारा भोजन बनाता है जिसके कारण इसे पादप कोशिका का रसोई घर कहा जाता है ।\nयह रंगहीन लवक है तथा पौधे के उन भागों में पाया जाता है जहां पर प्रकाश नहीं पहुंचता । यह पौधे की जड़ों तथा भूमिगत तने में पाया जाता है जिनमें भोज्य पदार्थों का संग्रह करता है ।\nयह पौधे के रंगीन भागों जैसे- फूल, बीज, फलाभित्ति में पाया जाता है तथा प्रायः लाल, नारंगी व पीले रंग का होता है । टमाटर में लाइकोपिन, चुकन्दर में विटानीन तथा गाजर में कैरोटीन नामक वर्णी लवक पाया जाता है ।\nरसधानी– यह एक निर्जीव रचना है जो जन्तु तथा पादप दोनों ही कोशिकाओं में पाई जाती है ।\nकेन्द्रक- केन्द्रक मानव कोशिका का एक अत्यन्त महत्वपूर्ण अंग है जो प्रबन्धक की तरह कार्य करता है इसलिए इसे कोशिका का प्रबन्धक भी कहा जाता है । यह केन्द्रक द्रव्य में धागेदार पदार्थ के जाल के रूप में बिखरा होता है इसे क्रोमैटिन भी कहते हैं । यह प्रोटीन तथा डीएनए का बना होता है । क्रोमैटिन कोशिका विभाजन के समय सिकुड़ कर अनेक छोटे और मोटे धागे के रूप में में संगठित हो जाते हैं इन धागों को गुणसूत्र (क्रोमोसोम) कहते हैं । बन्दर में 21 जोड़े, मनुष्य में 23 जोडे, तथा चिम्पांजी में 24 जोड़े गुणसूत्र पाए जाते हैं । गुणसूत्र पर बहुत से जीन होते हैं जो एक पीढ़ी के लक्षण (अनुवांशिक गुण) दूसरी पीढ़ी में हस्तान्तरित करते हैं । प्रत्येक गुणसूत्र में जेली के समान एक गाढा भाग होता है जिसे मैट्रिक्स कहते हैं ।\nक्रोमैटिन के अलावा केन्द्रक में एक सघन गोल रचनाएं होती हैं जिसे केन्द्रिका कहते हैं जिसमें राइबोसोम के लिए RNA (Ribonuclic Acid) का संश्लेषण होता है ।\nDNA पालीन्यूक्लियोटाइड होते हैं । डीएनए का मुख्य कार्य सभी अनुवांशिकी क्रियाओं का संचालन तथा प्रोटीन संश्लेषण का नियंत्रण करना है , जिसकी इकाई जीन है । डी0 एन0 ए0 से ही आर0 एन0 ए0 का संश्लेषण होता है ।\n→ आर0 एन0 ए0 तीन प्रकार के होते हैं-\nr-RNA – राइबोसोम पर लगे रहते हैं तथा प्रोटीन संश्लेषण में मद करते हैं ।\nt-RNA – प्रोटीन संश्लेषण की क्रिया में विभिन्न प्रकार के अमीनो अम्ल राइबोसोम पर लाते हैं जहां पर प्रोटीन का निर्माण होता है ।\nm- RNA – केंद्र के बाहर अमीनो अम्ल को चुनने में मदद करता है ।\n→ डी0 एन0 ए0 एवं आर0 एन0 ए0 में अन्तर-\nडी0 एन0 ए0 मुख्यतया केन्द्रक में पाया जाता है जबकि आर0 एन0 ए0 केन्द्रक तथा कोशिका द्रव्य दोनों में पाया जाता है ।\nडी0 एन0 ए0 में डीऑक्सिराइबोज शर्करा होती है जबकि आर0 एन0 ए0 में राइबोज शर्करा होती है ।\nडी0 एन0 ए0 में ग्वानिन, एडिनीन,थायमिन तथा साइटोसिन होते हैं जबकि आर0 एन0 ए0 में थायमिन की जगह यूरेसिल होता है ।\n→ ट्रान्सलेशन क्या हैं ?\nप्रोटीन बनने की अंतिम क्रिया को ट्रान्सलेशन कहते हैं ।\n** स्तनधारियों की लाल रक्त कण में लाइसोसोम तथा अन्त: प्रद्रव्य जालिका नहीं पाया जाता है ।\n** केन्द्रक के अलावा माइटोकाण्ड्रिया तथा हरित लवक में भी डी0एन0ए0 पाया जाता है ।\n→ वर्गीकरण की आधारभूत इकाई क्या है ?\nवर्गीकरण की आधारभूत इकाई जाति है ।\n→ पादप कोशिका तथा जन्तु कोशिका में अन्तर –\nपादप कोशिका लगभग आयताकार होती है जबकि जन्तु कोशिका लगभग वृत्ताकार होती है ।\nपादप कोशिका में कोशिका भित्ति पाई जाती है जबकि जन्तु कोशिका में कोशिका भित्ति नहीं पाई जाती ।\nपादप कोशिका में तारक काय नहीं पाया जाता परन्तु जन्तु कोशिका में तारक काय पाया जाता है ।\nपादप कोशिका में लवक पाई जाती है परन्तु जन्तु कोशिका में लवक नहीं पाई जाती ।\nपादप कोशिका में रिक्तिका बड़ी होती है परन्तु जन्तु कोशिका में रिक्तिका छोटी होती है ।\n→ कोशिका विभाजन कितने प्रकार से होता है ?\nकोशिका विभाजन मुख्यतः तीन प्रकार से होता है-\nअसूत्री विभाजन ।\nसमसूत्री विभाजन ।\nअर्धसूत्री विभाजन ।\nअसूत्री विभाजन – इस प्रकार का कोशिका विभाजन अमीबा, पैरामीशियम, जीवाणु, यीस्ट, नील हरित शैवाल, पैरामीशियम एवं प्रोटोजोआ में होता है ।\nसमसूत्री विभाजन– इस प्रकार का कोशिका विभाजन जन्तुओं में कायिक कोशिका में होता है जिसे माइटोसिस कहा जाता है ।\nसमसूत्री विभाजन पांच चरणों में होता है-\nप्रत्येक जनक कोशिका से दो सन्तति कोशिका का निर्माण होता है । प्रत्येक सन्तति कोशिका में गुणसूत्र की संख्या जनक कोशिका के गुणसूत्र के बराबर होती है । पश्चावस्था विभाजन की अवधि सबसे छोटी होती है जो मात्र2से3मिनट में समाप्त हो जाती है ।\n→ अर्धसूत्री विभाजन क्या है ?\nयह विभाजन जनन कोशिकाओं में होता है । अर्धसूत्री विभाजन की खोज सर्वप्रथम बीजमैंन की थी जिसका विस्तृत अध्ययन वर्ष 1888 ई0 में स्ट्रासबर्गर ने किया । इस विभाजन में एक जनन कोशिका से चार सन्तति कोशिका का निर्माण होता है ।\nयह विभाजन दो चरणों में होता है –\n** अर्धसूत्री – विभाजन में गुणसूत्रों की संख्या आधी रह जाती है जिसके कारण इसे न्यूनकारी विभाजन कहते हैं जो चार अवस्थाओं में होती है-\n** प्रोफेज सबसे लम्बी अवस्था होती है जो5अवस्थाओं में पूरी होती है –\n→ समसूत्री विभाजन तथा अर्धसूत्री विभाजन में अन्तर-\nसमसूत्री विभाजन में प्रोफेज अवस्था सबसे छोटी होती है जबकि अर्धसूत्री विभाजन में प्रोफेज अवस्था लम्बी होती है ।\nसमसूत्री विभाजन में कम समय लगता है जबकि अर्धसूत्री विभाजन में अधिक समय लगता है ।\nसमसूत्री विभाजन कायिक कोशिकाओं में होता है जबकि अर्धसूत्री विभाजन जनन कोशिकाओं में होता है ।\nसमसूत्री विभाजन में सन्तति कोशिका में जनक कोशिका जैसे गुणसूत्र होने के कारण अनुवांशिक विविधता नहीं होती जबकि अर्धसूत्री विभाजन में सन्तति कोशिकाओं में जनक कोशिका से भिन्न गुणसूत्र होने के कारण आनुवांशिक विविधता होती है ।\nसमसूत्री विभाजन में एक कोशिका से 02 कोशिकाएं बनती हैं जबकि अर्धसूत्री विभाजन में एक कोशिका से 04 कोशिकाएं बनती हैं ।\nPrevious articleईंधन (FUEL)\nNext articleरसायन विज्ञान (Chemistry)


चलते-चलते खुल गए जैकलीन फर्नांडिस के कपड़े news in hindi\nप्रेषित समय :11:38:00 AM / Tue, Feb 16th, 2021\nफैशन के मामले में बीटाउन की हसीनाएं काफी आगे रहती हैं. उनके पास तो ऐसे-ऐसे लेबल के कपड़े होते हैं, जिनके आम लोगों ने नाम तक न सुने हों. रेड कार्पेट पर तो इन हसीनाओं का जलवा ही अलग दिखता है. स्टाइल के मामले में एक-दूसरे से कम्पीट करने वाली ये हसीनाएं रेड कार्पेट के लिए खासतौर पर आउटफिट्स डिजाइन करवाती हैं, ताकि फिटिंग से लेकर सबकुछ एकदम परफेक्ट रहे. हालांकि, बावजूद इसके वे कभी-कभी ऊप्स मोमेंट का शिकार हो ही जाती हैं. ऐसा ही जैकलीन फर्नांडिस के साथ भी हो चुका है.\nजैकलीन एक अवॉर्ड फंक्शन का हिस्सा बनी थीं. इसके लिए उन्होंने अपने टोन्ड फिगर को फ्लॉन्ट करने वाली आउटफिट चुनी थी. अदाकारा को रेड कार्पेट पर ब्लैक कलर की स्किनफिट ड्रेस में देखा गया था. इस अटायर में ओपेक ऐंड सी-थ्रू मटीरियल, दोनों का इस्तेमाल किया गया था, जो मिलकर टीजिंग इफेक्ट क्रिएट कर रहे थे.\nऐक्ट्रेस की इस आउटफिट में जूल नेकलाइन थी. स्ट्रेटकट ड्रेस में फ्रंट पर सैटन बेस्ड मटीरियल का यूज किया गया था और साइड्स में उसके ऊपर शीयर फैब्रिक स्टिच्ड था. इसके साथ सीक्वन वर्क भी ड्रेस पर देखा जा सकता था, जो ब्लिंग एलिमेंट ऐड कर रहा था. जैकलीन ने इस लुक को ब्लैक हाई हील्स और गोल्डन ईयररिंग्स के साथ परफेक्ट फिनिश दिया था. हालांकि, इस परफेक्शन के बीच उन्हें एहसास ही नहीं हुआ कि उनकी ड्रेस में दिए गए पीछे के बटन्स ओपन हो गए हैं.


Karnataka Cm Kumaraswamy Reply On Pm Modi Fitness Challenge - PM मोदी के फ़िटनेस चैलेंज पर कुमारस्वामी बोले, मुझे राज्य के विकास के फ़िटनेस की ज़्यादा चिंता\nPM मोदी के फ़िटनेस चैलेंज पर कुमारस्वामी बोले, मुझे राज्य के विकास के फ़िटनेस की ज़्यादा चिंता\nहोमदेशPM मोदी के फ़िटनेस चैलेंज पर कुमारस्वामी बोले, मुझे राज्य के विकास के फ़िटनेस की ज़्यादा चिंता\nपीएम मोदी के फ़िटनेस चैलेंज पर कर्नाटक के सीएम एचडी कुमारस्वामी ने ट्वीट किया है. डियर नरेंद्र मोदी जी. ये मेरे लिए सम्मान की बात है. मेरे स्वास्थ्य के प्रति आपकी चिंता के लिए बहुत-बहुत धन्यवाद.\nख़बर न्यूज़ डेस्क, Updated: 13 जून, 2018 1:57 PM\nविराट कोहली ने प्रधानमंत्री नरेंद्र मोदी को चैलेंज किया था\nPM मोदी ने कर्नाटक के सीएम एचडी कुमारस्वामी को दिया था फ़िटनेस चैलेंज\nमैं काफी खुश हूं कि पीएम मोदी ने मुझे फिटनेस चैलेंज दिया: मनिका बत्रा\nकुछ समय पहले खेल मंत्री राज्यवर्धन सिंह राठौर ने 'हम फिट तो इंडिया फिट' चैलेंज शुरू किया था. इसी चैलेंज के तहत टीम इंडिया के कप्तान विराट कोहली ने प्रधानमंत्री नरेंद्र मोदी को चैलेंज किया था. प्रधानमंत्री नरेंद्र मोदी ने विराट कोहली के फिटनेस चैलेंज को स्वीकार करते हुए ट्विटर पर एक वीडियो जारी किया है, जिसमें वह योग और एक्‍सरसाइज करते दिख रहे हैं. इस वीडियो में पीएम मोदी पार्क में कई तरह के अभ्यास करते दिख रहे हैं. आपको बता दें कि विराट कोहली ने 23 मई को एक्सरसाइज का एक वीडियो शेयर करते हुए अपनी पत्नी अनुष्का शर्मा, क्रिकेटर महेंद्र सिंह धोनी और पीएम नरेंद्र मोदी को फिटनेस चैलेंज दिया था. इस फिटनेस चैलेंज का पूरा करते हुए पीएम मोदी ने आगे ये फिटनेस चैलेंज कुमारस्वामी के अलावा टेबल टेनिस प्लेयर मनिका बत्रा को भी दिया है. इसके अलावा पीएम मोदी ने देशभर के उन सभी आईपीएस अफसरों को भी फिटनेस चैलेंज दिया है जिनकी उम्र 40 साल से अधिक है. वहीं केन्‍द्रीय मंत्री राज्‍यवर्धन राठौर ने बहुत कम प्रधानमंत्री ऐसे है जो अपनी फिटनेस वीडियो लोगों के साथ शेयर करते हैं. पीएम ने वीडियो हमारे साथ शेयर किया है और आवाह्न किया है कि हम लोगों के जीवन में चुनौतियां रहती हैं. डेडलाइन होती है लेकिन वो जिम्‍मेदारी हम सब एक ही शर्त पर पूरा कर सकते हैं. वो शर्त स्‍वास्‍थ्‍य है क्‍योंकि सेहत ही नहीं होगी तो हम जिम्‍मेदारियां भी नहीं निभा सकते.\nउन्होंने ट्वीट करते हुए लिखा है कि ये मेरे मॉर्निंग एक्सरसाइज की कुछ झलक है. योगा के अलावा मैं ट्रैक पर टहलता हूं, जो प्रकृति के पांच तत्वों पृथ्वी, जल, अग्नि, वायु, आकाश से प्रेरित है. इसके अलावा मैं सांस की एक्सरसाइज भी करता हूं. पीएम मोदी ने कर्नाटक के मुख्यमंत्री एचडी कुमारस्वामी और खिलाड़ी मनिका बत्रा को फ़िटनेस चैलेंज के लिए नॉमिनेट किया.\nजिम में पसीना बहाने के साथ मौज-मस्ती करती दिखीं सुष्मिता सेन,5लाख बार देखा गया Video\nपीएम मोदी के फ़िटनेस चैलेंज पर कर्नाटक के सीएम एचडी कुमारस्वामी ने ट्वीट किया है. डियर नरेंद्र मोदी जी. ये मेरे लिए सम्मान की बात है. मेरे स्वास्थ्य के प्रति आपकी चिंता के लिए बहुत-बहुत धन्यवाद. शारीरिक फ़िटनेस सभी के लिए महत्वपूर्ण है, इसलिए मैं मुहिम का समर्थन करता हूं. योग-ट्रेडमिल मेरी दिनचर्या का हिस्सा हैं. फिर भी मुझे अपने राज्य के विकास के फ़िटनेस की ज़्यादा चिंता है और इसके लिए आपका सहयोग चाहिए.\nरणवीर सिंह ने अपने अंदाज में किया 'फिटनेट चैलेंज', मजेदार तरीके से बनाया VIDEO\nटेबल टेनिस प्लेयर मनिका बत्रा ने कहा कि मैं काफी खुश हूं कि पीएम मोदी ने मुझे फिटनेस चैलेंज दिया. पीएम के द्वारा यह काफी अच्छी पहल है. न केवल खिलाड़ियों को, बल्कि सभी को फिटनेस रूटीन फॉलो करना चाहिए.\nVIDEO: पीएम मोदी ने किया विराट कोहली का चैलेंज पूरा, शेयर किया एक्सरसाइज का वीडियो\nभारत में एक दिन में रिकॉर्ड 80 लाख लोगों को लगाई गई कोरोना वैक्सीन, एमपी का नया कीर्तिमान\nKarnatakaCM kumaraSwamyPM Modifitness challenge


साफ और प्यारा: राहुल गांधी ने परिवार की जातिवादी परम्परा को बनाये रखा हैं, जल्द ही ‘फिरंगी’ वेरोनिका कारटेल्ली को अगली पीढ़ी की ‘भारत की बहू’ के रूप में लायेंगे - The Voice of Nation Hindi - The Voice of Nation Hindi\nPosted on Oct52015 - 12:04pm by Anand Mukherjee\nगांधी आदमियों और गोरी लड़कियों के साथ ये क्या हो रहा है? क्या देसी महिलायें उनका ध्यान खींचने में अयोग्य हैं? केवल एक विचार है।\nराहुल गांधी, नेहरू-गांधी वंशावली में पांचवी पीढ़ी के उत्तराधिकारी, की एक स्पेनिश महिला मित्र है। यह वास्तविकता में समाचार नहीं है, लेकिन सोचने के लिये अच्छा मसाला है। जवाहर लाल नेहरू से लेकर राहुल गांधी तक, ‘फिरंगी’कारक सदैव रहा है।\nजवाहर लाल मेहरू का कामोत्तेजक सम्बंध महिला माउंटबेटन के साथ था। मध्यरात्रि के घंटे की चोट पर जब सारी दुनिया सो रही थी, जवाहरलाल नेहरू और महिला माउंटबेटन एक हुये थे। यह एक शक्तिशाली लगाव था जिसे लॉर्ड माउंटबेटन भी अंदेखा करना चाहते थे। हकीकत में, उन्होंने इसको प्रोत्साहन दिया था जिससे की वे अंदरूनी बातें जान सकें। जवाहरलाल उनके साथ धूम्रपान करते और शराब पीते और बंद कमरे में अनगिनत घंटे बिताते थे।\nउनके जीवनकाल के दौरान, किसी में भी खुले तौर पर यह आरोप नहीं लगा सकता था कि इंदिरा गांधी को बिस्तर में किसी पुरूष की आवश्यकता रही होगी। गायक-लेखिका शीला धर के अनुसार, जो इंदिरा गांधी को निजीतौर पर जानती थी, “इंदिरा गांधी ने जानवरों की प्रवृत्ति विकसित कर ली थी, वह हमेशा अपनी चमड़ी के साथ लोगों को प्रतिक्रिया देती थी। यह एक बहुत शक्तिशाली परिसाक्ष्य है। वह कुछ गैरमहत्वपूर्ण प्रतिष्ठित अंग्रेजी आदमियों के साथ जुड़ने के लिये भी जानी जाती है। अतिलोलुप भूखी एक महिला, थोड़ा कुछ था जो हिला देने वाला था, उनके जीवन में डरावना था।\nइंदिरा गांधी भारतीय राजनीति में हमेशा से सबसे ज्यादा विवादास्पद महिला रही हैं। फिरोज़ गांधी से उनकी शादी विवादों के दलदल में फंस गयी और राजीव गांधी के जन्म के बाद, फिरोज़ और इंदिरा अलग हो गये। ऐसा, अत:, अनुमान लगाया जाता है कि संजय गांधी मोहम्मद यूनुस के पुत्र हैं। मोहम्मद यूनुस इंदिरा के नज़दीकी सहायक थे और कई वर्षों तक सलाहकार थे और वे बहुत सारी विदेश यात्रायें एक साथ किया करते थे जैसे वह उनके विदेशी सहयोगी हों।\nराजीव गांधी अपने ऑक्स्फोर्ड के दिनों में, सोनिया गांधी उर्फ एड्विग एंटोनिआ अल्बिना मायनो के साथ प्रेम में पड़ गये, और एक सफल प्रेम कहानी बनायी।\nराहुल गांधी इस परम्परा को जीवित रख रहे हैं। पुनर्जन्मित और युवा, कांग्रेस उपाध्यक्ष के पास कोई कारण नहीं है कि क्यों उन्हें देसी लड़कियों से मिलने पर ध्यान देना चाहिये। शायद, एक भारतीय महिला उनके पाश्चात्य आत्म के नीचे है। गांधी परिवार बहुत अधिक पश्चिमी है।\nराजीव गांधी और उनकी महिला मित्र, वेरोनिका कारटेल्ली, इंगलैंड में एक ही विश्वविद्यालय में 1990 के दशक में पढ़ी थी और स्पेनी खूबसूरती को अगली पीढ़ी के भारत की बहू की उम्मीद की जाती है। एक दिलचस्प रिपोर्ट चारों तरफ घूम रही है कि राहुल गांधी द्वारा एक फिरंगी लड़की को घर लाने के निर्णय पर सोनिया गांधी बहुत खुश हैं। यह भी सिद्ध होता है कि उनका पुत्र गे नहीं है।\nमुख्य बिंदु यह है कि, फिरंगी और गांधी परिवार के साथ यह क्या है? बहुत षड़यंत्रपूर्ण जोखिम तो नहीं हो सकता है!


COVID-19 : मंडी का युवक सऊदी में खाने को मोहताज, अनुराग ठाकुर ने लिखा विदेश मंत्रालय को खत\nयुवक मनोज और अनुराग ठाकुर.\nमंडी के धर्मपुर की सब-तहसील मंडप के चौकी गांव का युवक सऊदी अरब के रियाद में एक निजी रेस्त्रां में काम करता है. वहां उसे कोरोना हो गया. इस दौरान वह 14 दिन के लिए अस्पताल में भर्ती किया गया था, लेकिन बाद में उसे घर भेज दिया गया. अब उसके पास खाने के भी लाले पड़े हैं.\nLast Updated: May 14, 2020, 4:07 PM IST\nधर्मपुर (मंडी). हिमाचल प्रदेश (Himachal Pradesh) के मंडी (Mandi) जिले के युवक का सऊदी अरब में कोरोना पॉजिटिव पाए जाने का मामला विदेश मंत्रालय (External Affairs Ministery) तक पहुंचा है. हिमाचल के हमीरपुर से सांसद और केंद्रीय वित्त राज्य मंत्री अनुराग ठाकुर (Anurag Thakur) ने इस संबंध में विदेश मंत्रालय को खत लिखा है और युवक की मदद के लिए हस्तक्षेप की मांग की है.\nखत में यह लिखा है\nकेंद्रीय राज्य मंत्री अनुराग ने विदेश राज्यमंत्री वी मुरलीधरन को खत में लिखा है कि मंडी जिले के धर्मपुर की उपतहसील मंडप के चौकी गांव का युवक सऊदी अरब में फंसा हुआ है. वह, वहां काफी तनाव में है और उसके मामले में हस्तक्षेप करते हुए उसे वतन वापस लाया जाए.\nसीएम ने भी की युवक से बात\nन्यूज-18 से बातचीत में युवक ने बताया कि सीएम जयराम ठाकुर (CM Jai Ram Thakur) ने भी फोन कर उसका हाल चाल जाना है और साथ ही कहा कि दिल्ली में केंद्रीय मंत्री अनुराग ठाकुर मामले में हस्तक्षेप कर रहे हैं. सीएम ने युवक को हरसंभव मदद का भरोसा दिया है. इसके अलावा, जोगिंद्रनगर के निर्दलीय विधायक प्रकाश राणा ने भी युवक को मदद का भरोसा दिया है. सरकाघाट से समाजसेवी चंद्र मोहन शर्मा भी युवक से लगातार संपर्क बनाए हुए हैं और मदद का आश्वासन दिया है. साथ ही बीती रात युवक का एक डॉक्टर ने भी हालचाल जाना था.\nदरअसल, मंडी के धर्मपुर की सब-तहसील मंडप के चौकी गांव का युवक सऊदी अरब के रियाद में एक निजी रेस्त्रां में काम करता है. वह बीते साल नवंबर में सऊदी गया था. वहां उसे कोरोना हो गया. इस दौरान वह 14 दिन के लिए अस्पताल में भर्ती किया गया था, लेकिन बाद में उसे घर भेज दिया गया. युवक का कहना है कि जिस कंपनी में वह काम करता था, उसकी तरफ से उसे मदद नहीं की जा रही है. बीते दो दिन से उसे खाने को कुछ नहीं दिया गया.\nयुवक और उसके परिजनों ने वहां से वीडियो के जरिये हिमाचल प्रदेश के सीएम जयराम ठाकुर (CM Jairam Thakur) और केंद्रीय मंत्री अनुराग ठाकुर से मदद की गुहार लगाई थी. युवक का वीडियो भी सोशल मीडिया पर वायरल हुआ है. वीडियो में युवक ने बताया है कि यहां अब वह एक कमरे में बंद हैं. उसे खाने की दिक्कत है. गौरतलब है कि युवक बीते साल नवबंर 2019 में सऊदी अरब गया था.


जेजेपी और आदमी पार्टी का हो सकता है गठबंधन, तीन सदस्यीय टीम कर रही है मंथन\nजेजेपी नेता दुष्यंत चौटाला ने सिरसा में अपने निवास पर मीडिया से बातचीत की. इस दौरान दुष्यंत चौटाला ने आम आदमी के जेजेपी में विलय होने पर कहा कि बदलाव के लिए बलिदान सबको करना चाहिए.\nसिरसा: अपने आवास पर मीडिया से बातचीत के दौरान दुष्यंत चौटाला जननायक जनता पार्टी और आम आदमी पार्टी के गठबंधन मामले पर कहा कि बदलाव के लिए सबको बलिदान करना चाहिए. देश में परिवर्तन के लिए लड़ाई लड़नी चाहिए. गठबंधन पर फैसला3सदस्य टीम करेगी.\nइस दौरान दुष्यंत चौटाला ने कहा की लोकसभा चुनाव के लिए हमारी पूरी तयारी हैं. 10 लोकसभा को लेकर संगठन के प्रभारी मंथन कर रहे है. हम प्रत्याशियों के ऐलान में जल्दबाजी नहीं करेंगे. हिसार से चुनाव लड़ने के सवाल पर दुष्यंत चौटाला ने कहा की मेरी प्राथमिकता हिसार लोकसभा है. बाकी संगठन जो फैसला करेगा, उसको मानूंगा.\nकेजरीवाल से मुलाकात के सवाल पर दुष्यंत चौटाला ने कहा कि मैं इस मामले में कोई टिप्पणी नहीं करना चाहता. इनेलो विधायक रणबीर गंगवा के भाजपा में शामिल होने पर दुष्यंत चौटाला ने कहा कि अभी 12 बाकी रह गए देखेंगे क्या फैसला लेंगे.


‘शादी से पहले तुम ऐसा सोच भी कैसे सकती हो?' | Love Matters\nShutterstock/ Krakenimages.com/फोटो में मॉडल् है\nद्वारा Vinayana Khurana अप्रैल 13, 11:47 पूर्वान्ह\nजब रितिका ने अपने बॉयफ्रेंड को किस करने की इच्छा जताई, तो वह चौंक गया और ‘लड़की होने के बावजूद’ ऐसा कहने के लिए उसका मजाक उड़ाया। लव मैटर्स से अपनी कहानी शेयर करते हुए रितिका ने यह जानना चाहा कि क्या एक लड़की की शारीरिक इच्छाएं नहीं होती हैं?\nरितिका (20) कानपुर में पढ़ाई करती हैं।\nमैं काफी समय से समीर के साथ रिलेशनशिप में थी। हम बचपन से ही दोस्त थे। जैसे-जैसे हम बड़े होते गए हमारे बीच प्यार भी बढ़ता गया और वयस्क होने पर हमारा प्यार रिलेशनशिप में बदल चुका था। मुझे समीर के साथ सच में बहुत अच्छा लगता था। मैं उसके साथ कुछ भी बात कर सकती थी। वह मेरे बॉयफ्रेंड से ज़्यादा मेरा सबसे अच्छा दोस्त था और मैं भावनात्मक और शारीरिक रूप से उसकी ओर आकर्षित थी। हाथ पकड़ना और एक-दूसरे को गले लगाना हम दोनों के बीच सामान्य बात थी।\nलेकिन कुछ समय बाद, मेरी इच्छाएं कुछ और बढ़ी। एक दिन हम दोनों कॉफी डेट पर बाहर गए थे। हम अपने कुछ कॉमन दोस्तों की फोटो पर बातें कर रहे थे और हंस रहे थे। मैंने उसे उसके बर्थडे पर जो नीली शर्ट गिफ्ट की थी, आज वो उसमें बहुत हॉट लग रहा था।\nउस समय मुझे उसे किस करने का बहुत मन हो रहा था। यह एक नई फीलिंग थी, जो मुझे पहले कभी महसूस नहीं हुई थी। उसने पूछा- क्या सोच रही हो लेकिन मैंने टॉपिक बदल दिया। मुझे नहीं मालूम था कि वह कैसे रिएक्ट करेगा- मेरा मजाक बनाएगा या मुझे समझेगा। वह मुझसे पूछता रहा कि तुम इतना अलग व्यवहार क्यों कर रही हो, लेकिन मैं चुप रही।\nक्या मैं नॉर्मल हूं?\nअगली सुबह, वह मुझे लेने आया और यह कहते हुए मेरी तारीफ करने लगा कि तुम इस ड्रेस में बहुत क्यूट लग रही हो। मैंने पलट कर पूछा कि 'क्या तुम्हें मुझे किस करने का मन नहीं कर रहा है'? मेरी बात सुनकर उसका मुंह खुला रह गया और उसे समझ में ही नहीं आ रहा था कि कैसे रिएक्ट करें। वह कन्फ्यूज दिख रहा था और बोला क्या बकवास कर रही हो यार! मजाक बंद करो और बैठो। हमें कॉलेज के लिए देर हो रही है।\nमुझे बहुत शर्मिंदगी महसूस हुई और मैंने पूरे दिन उससे बात नहीं की। अगले दिन जब वह मुझे लेने आया, तो समीर ने कहा कि वह इन सबके लिए तैयार नहीं था। उसने मुझसे कहा कि एक लड़की होकर शादी से पहले तुम इन सबके बारे में कैसे सोच सकती हो? उसने मेरी नकल उतारकर मेरा मज़ाक भी बनाया और कहा कि पक्का तुम बुरी लड़कियों की संगत में पड़ गई हो। उसकी बातों से मुझे गिल्ट फील होने लगा और उसने कहा कि इन चीजों की पहल लड़के करते हैं न कि लड़कियां।\nमैं इतनी अधिक उलझन में पहले कभी नहीं पड़ी थी, मैं सोचने लगी कि शायद मैं ही ग़लत हूँ और सिर्फ़ मुझे ही इस तरह के गंदे ख़याल आ रहे हैं। एक लड़का होकर भी समीर की ऐसी इच्छाएं नहीं हैं, फिर मेरी क्यों हैं? क्या वह मुझसे प्यार नहीं करता या शायद वह मेरी ओर आकर्षित नहीं है?\nकाफी समय तक मैंने इसके बारे में किसी से बात नहीं की और मैंने अपनी फीलिंग को अपने तक ही रखा। मैं समीर से बचने लगी। अब मुझे उसके साथ शर्मिंदगी महसूस होने लगी थी क्योंकि उसने मेरा और मेरी फीलिंग का मजाक उड़ाया था। मुझे बहुत घुटन होने लगी थी।\nअंत में मैंने अपनी सहेलियों को इस बारे में बताया और समीर का ज़वाब भी बताया। मेरी सहेलियों ने मुझे समझाया कि इस तरह की इच्छाएं इंसान के लिए नॉर्मल हैं, चाहे वह लड़की हो या लड़का।\nअपने दोस्तों से यह सुनने के बाद, मुझे सुकून मिला कि ना तो मैं ग़लत थी ना ही मेरी इच्छाएं गलत हैं।\nसम्मान नहीं तो रिश्ता भी नहीं\nअगले दिन, मैंने समीर के साथ ब्रेकअप करने का फैसला किया। मैंने उससे कहा कि अगर वह मेरी और मेरी फीलिंग का सम्मान करने के लिए तैयार नहीं है तो मैं भी उसके साथ नहीं रहना चाहती। वह चौंक गया और फिर से मेरा मजाक उड़ाने लगा। समीर का यह अलग रूप मैंने पहले कभी नहीं देखा था।\nलेकिन इससे पहले कि वह मुझे चोट पहुंचाने या मुझे गिल्ट महसूस कराने के लिए कोई और शब्द कहे, मैं पलट गई और फिर कभी पीछे मुड़कर नहीं देखा। हम दोनों को एक-दूसरे से बात किए अब कई हफ्ते हो गए हैं।


आम आदमी के लिए खुशखबरी, EPFO ने PF पर बढ़ाई ब्याज दर -\nनई दिल्ली: कर्मचारी भविष्य निधि संगठन (EPFO) ने वित्त वर्ष 2018-19 के लिए प्रॉविडेंट फंड (पीएफ) की जमा राशि पर ब्याज दर 8.55% से बढ़ाकर 8.65% कर दिया है.\nकेंद्रीय श्रम राज्य मंत्री संतोष गंगवार ने इसकी जानकारी दी. गुरुवार को रिटायरमेंट फंड बॉडी के सेंट्रल बोर्ड ऑफ ट्रस्टीज की बैठक में यह फैसला लिया गया. देश भर में EPFO के6करोड़ से ज्यादा अंशधारक हैं जिनको इस फैसले से फायदा पहुंचेगा.\nईपीएफओ ने वित्त वर्ष 2017-18 में ईपीएफ पर सबसे कम 8.55 फीसदी का ब्याज दर दिया था. निकाय ने 2016-17 में 8.65 प्रतिशत तथा 2015-16 में 8.8 प्रतिशत ब्याज दिया था। वहीं 2013-14 और 2014-15 में ब्याज दर 8.75 प्रतिशत थी. ईपीएफओ ने नवंबर 2018 के लिए नौकरी का आंकड़ा 23.44% घटा दिया है.


उत्तर प्रदेश के प्रतापगढ़ (Pratapgarh) में मुस्लिम समुदाय के लोगों द्वारा दलितों पर हमले (Attack on Dalits) मामले में मुख्यमंत्री योगी आदित्यनात बेहद सख्त नजर आ रहे हैं. मामला सामने आते ही सीएम ने तुरंत कड़ी कार्रवाई का निर्देश दिया. अब तक इस मामले मुख्य आरोपी उल्फत अली, असगर अली समेत 10 लोगों की गिरफ्तारी हो चुकी है, वहीं बाकी की तलाश में पुलिस दबिश दे रही है. सीएम योगी ने सभी आरोपियों के खिलाफ गैंगस्टर एक्ट लगाने का निर्देश दिया है. इस मामले में पुलिस ने 17 नामजद और 50 अज्ञात के खिलाफ मुकदमा दर्ज किया है.\nयह पूरा मामला बाघराय थाने के अंतर्गत आने वाले महाराजगंज गांव का था, जहां नागपंचमी के दिन लंबी दूरी कूदने वाली रिवाज मना रहे थे, अखाड़ा कूदने के दौरान वहां मुस्लिम समुदाय के उल्फत अली, असगर अली आदि भी आ गए, इन दोनों ने अखाड़ा कूदने की जिद करने लगे जिस पर वहां लोगों ने इसे हिंदू समुदाय की रिवाज बताकर मना कर दिया. इस पर उल्फत अली भड़क गया और गालियां देने लगा जिस पर दोनों पक्षों में मामूली विवाद हो गया. किसी तरह वहां उपस्थित लोगों ने मामला शांत कराया.\nउल्फत अली ने साथियों मिलकर किया हमला\nसोमवार रात पिंटू सरोज मोबाइल पर बात करते हुए जा रहा था तभी उल्फत अली ने साथियों संग मिलकर हमला कर दिया, औऱ पिंटू को पीटने लगे. शोर सुनकर गांव के लोग मदद को दौड़े तो पहले से घात लगाए बैठे उल्फतअली के साथियों ने धारदार हथियारों, लाडी-डंडों से पूरी दलित बस्ती पर हमला बोल दिया. जो जहां मिला उसे वहीं जमकर पीटा.\n9 घायल,3गंभीर रूप से घायल\nइस हमले में अमृतलाल सरोज, जयचंद्र, रामफल, लल्लूराम, बृजलाल, पिंटू, अरविंद, मोहित, सुखलाल घायल हो गए. घटना की सूचना मिलते ही बिना कोई देरी किए पुलिस मौके पर पहुंच गई थी, पुलिस ने घायलों को इलाज के लिए सामुदायिक स्वास्थ्य केंद्र में भर्ती कराया गया. पिंटू, रामफल व लल्लू की हालत गंभीर देख उन्हें एसआरएन प्रयागराज में रेफर कर दिया था.\nयोगी सरकार ने इस तकनीक का इस्तेमाल कर बनाई सड़क, 942 करोड़ रुपए की हुई बचत\nJitendra Nishad February 27, 2019 February 27, 2019\nवीडियो बना रहा था पत्रकार, सलमान खान ने छीना मोबाइल